open-index/open-wikipedia-markdown huggingface dataset:
ವರ್ಣ ಮಾಯಾಜಾಲ (ಪುಸ್ತಕ)

**ವರ್ಣ ಮಾಯಾಜಾಲ**  ಎನ್ ಎಸ್ ಲೀಲಾ ಅವರು ಬರೆದ ಪುಸ್ತಕ.

ಬೆಳಕಿನ ಹಲವು ಅಂಶಗಳನ್ನು ವಿವರಿಸುವ ಈ ಪುಸ್ತಕ ವರ್ಣ ಜಗತ್ತಿಗೊಂದು ಕೈಪಿಡಿಯಂತಿದೆ. ಜೀವಿ-ಅಜೀವಿಗಳನ್ನೂ ಅವುಗಳಿಂದಾಗಿ ರೂಪು ತಳೆದಂತಿರುವ ವ್ಯೋಮವೂ ನಮ್ಮ ಮನಸ್ಸಿನಲ್ಲಿ ಜಗತ್ತಿನ ಚಿತ್ರಣವೊಂದನ್ನು ನೇಯುತ್ತವೆ. ನಾವು ನೋಡುವ ಯಾವುದೇ ವಸ್ತು ತನ್ನ ಆಕಾರ, ಗಾತ್ರ ಮತ್ತು ಬಣ್ಣಗಳಿಂದ ನಮಗೆ ಕಾಣಿಸುತ್ತದೆ. ಬಣ್ಣವಿಲ್ಲದ ವಸ್ತುವೊಂದನ್ನು ಕಲ್ಪಿಸಿ ಕೊಳ್ಳುವುದು ಕಷ್ಟ. ಲೇಖಕಿಯವರಾದ ಡಾ|| ಎನ್. ಎಸ್. ಲೀಲಾ ಅವರು ತನ್ನ ಈ ಕೃತಿಯಲ್ಲಿ ಬಣ್ಣದ ಗುಣಗಳನ್ನು ನಮ್ಮ ಜೀವನದ ಎಲ್ಲ ಮಗ್ಗುಲುಗಳಲ್ಲಿ ಅದು ಹರಡಿರುವುದನ್ನು ಸೂಕ್ಷ್ಮವಾಗಿ ವಿವರಿಸಿದ್ದಾರೆ. ಬೆಳಕಿಲ್ಲದೆ ಬಣ್ಣವಿಲ್ಲ. ಜಗತ್ತಿಗೆ ಬೆಳಕು ಕೊಡುವ ಸೂರ್ಯನ ಕುರಿತಾದ ಸುಂದರ ಉಲ್ಲೇಖಗಳಿಂದ ಕೃತಿಯು ಪ್ರಾರಂಭವಾಗುತ್ತದೆ. ದೃಷ್ಟಿ ಪ್ರಕ್ರಿಯೆ, ಅದರಲ್ಲಿ ಕಣ್ಣಿನ ಪಾತ್ರ, ದೃಷ್ಟಿ ಸೂಚನೆಯಲ್ಲಿ ಮಿದುಳಿನ ಕೆಲಸ ಹಾಗೂ ಈ ಎಲ್ಲ ವಿದ್ಯಮಾನಗಳ ಬಗ್ಗೆ ನಡೆದ ಮಹತ್ವದ ಸಂಶೋಧನೆಗಳನ್ನು ಲೇಖಕಿಯವರು ವಿಶ್ಲೇಷಿಸುತ್ತಾರೆ. ಬಣ್ಣದ ಗ್ರಹಿಕೆಯನ್ನು ಪ್ರಭಾವಿಸುವ ಹಲವು ಅಂಶಗಳಿವೆ. ವಸ್ತುವಿನದ್ದೇ ಆದ ಸಂಯೋಜನೆ, ಅದರ ಮೇಲೆ ಬೀಳುವ ಬೆಳಕು, ವಸ್ತುವಿನ ಹಿನ್ನೆಲೆ ಹಾಗೂ ವೀಕ್ಷಕನ ನೆಲೆ-ಸ್ಥಾನಗಳೆಲ್ಲ ಇಂಥ ಗ್ರಹಿಕೆಯನ್ನು ರೂಪಿಸುತ್ತವೆ. ಸಾಗರ, ಆಕಾಶ, ಮರ, ಎಲೆ, ಹೂ, ಧ್ರುವ ಪ್ರಭೆ, ಪಾತರಗಿತ್ತಿ, ರಕ್ತ ಹಾಗೂ ಇನ್ನಿತರ ಅನೇಕ ವಸ್ತುಗಳ ಉದಾಹರಣೆಗಳೊಂದಿಗೆ ಇದು ಸ್ಪಷ್ಟವಾಗುತ್ತದೆ. ಅಷ್ಟೇ ಅಲ್ಲ, ನಮ್ಮ ದೈನಂದಿನ ಚಟುವಟಿಕೆಗಳಲ್ಲೂ ಬಣ್ಣಗಳು ಪಾತ್ರ ವಹಿಸುತ್ತವೆ. ಅಲಂಕರಣ, ಹಬ್ಬ-ಹರಿದಿನಗಳಲ್ಲಿ ಇದು ಎದ್ದು ಕಾಣಿಸುತ್ತದೆ. ಹವಾಮಾನ ಬದಲಾವಣೆಯಿಂದ ಹವಳದ ದಿಬ್ಬಗಳಂಥ ಪ್ರಾಕೃತಿಕ ವಸ್ತುಗಳು ಅನುಭವಿಸುವ ಬಣ್ಣಗೇಡು ಮತ್ತು ಆರೋಗ್ಯ - ಅನಾರೋಗ್ಯಗಳ ತಪಾಸಣೆಯಲ್ಲಿ ಸೂಚಕವಾಗುವ ಬಣ್ಣ ಬದಲಾವಣೆ - ಇವೆಲ್ಲವನ್ನೂ ಬರಹವು ಒಳಗೊಂಡಿದೆ. ಈ ಕೃತಿಯು ವರ್ಣಚಿತ್ರಗಳೊಂದಿಗೆ ಬಣ್ಣಗಳ ಸಮಗ್ರ ಚಿತ್ರಣವನ್ನು ಮೈಗೂಡಿಸಿಕೊಂಡಂತಿದೆ.

## ಎನ್ ಎಸ್ ಲೀಲಾ ಅವರು ಪುಸ್ತಕಗಳು 
* ನೀರು 
* ಜೈವಿಕ ತಂತ್ರಜ್ಞಾನ 
* ಜೀವ ಜಗತ್ತಿನ ಕೌತುಕಗಳು - ಚಲನೆ
* ಜೀವ ಜಗತ್ತಿನ ಕೌತುಕಗಳು - ಲಾಲನೆ ಪಾಲನೆ
* ಜೀವ ಜಗತ್ತಿನ ಕೌತುಕಗಳು - ಪ್ರೀತಿ ಪ್ರಣಯ
* ಜೀವ ಜಗತ್ತಿನ ಕೌತುಕಗಳು - ನಿದ್ರೆ ವಿಶ್ರಾಂತಿ
* ಜೀವ ಜಗತ್ತಿನ ಕೌತುಕಗಳು - ಹುಟ್ಟು ಸಾವು
* ಜೀವಿ ವೈವಿಧ್ಯ ಮತ್ತು ವಿಕಾಸ

## ಬಾಹ್ಯ ಸಂಪರ್ಕ
* "ಹಸೂಡೀ ವೆಂಕಟಶಾಸ್ತೀ ವಿಜ್ಞಾನ ಸಾಹಿತ್ಯ ಪ್ರಶಸ್ತಿ 2011" 
* ಡಾ|| ಎನ್ ಎಸ್ ಲೀಲಾ ಅವರ ಪುಸ್ತಕಗಳು

ವರ್ಗ:ಕನ್ನಡ ಪುಸ್ತಕಗಳು
ಈಸೋಪನ ಲೋಕನೀತಿ ಕಥೆಗಳು (ಪುಸ್ತಕ)

ಈಸೋಪನ ಲೋಕನೀತಿ ಕಥೆಗಳು ಆನಂದ ಅವರ ಸಂಗ್ರಹ - ರೂಪಾಂತರ ಪುಸ್ತಕ.
ಈ ನೀತಿಕಥೆಗಳಲ್ಲಿ ಮನುಷ್ಯ ಪಾತ್ರಗಳಿಗಿಂತ ಪ್ರಾಣಿ-ಪಕ್ಷಿಗಳ ಪಾತ್ರಗಳಿಗೆ ಹೆಚ್ಚು ಮಹತ್ವವನ್ನು ನೀಡಲಾಗಿದೆ. ಪ್ರಾಣಿ-ಪಕ್ಷಿ-ಮನುಷ್ಯ ಪಾತ್ರಗಳು ಪರಸ್ಪರ ಸಂಭಾಷಿಸುತ್ತವೆ. ಈ ಸಂಭಾಷಣೆಯು ಅಸಹಜವೂ, ಅಲೌಕಿಕವೂ, ಅಸಂಭವವೂ ಆಗಿದ್ದರೂ ಸಹ ಇದು ಜನಪದರ ನಿಸರ್ಗಪ್ರಿಯತೆಗೆ ಸಾಕ್ಷಿಯಾಗಿದೆ. ಹಾಗೆಯೇ ಮಾನವ-ಮಾನವೇತರ ಜೀವಸಂಕುಲದ ನಡುವೆ ಇರಲೇಬೇಕಾದ ಸಹಬಾಳ್ವೆಯ ಸಂಬಂಧವನ್ನು ಮನಗಾಣಿಸುತ್ತವೆ. ಸುಮಾರು ನೂರಿಪ್ಪತ್ತು ಕಥೆಗಳಿರುವ ಈ ಸಂಕಲನದಲ್ಲಿ ಕಥಾಹಂದರಕ್ಕೆ ಸಂಬಂಧಿಸಿದಂತೆ ಸುಮಾರು ನೂರಾಹತ್ತು ಚಿತ್ರಗಳನ್ನು ನೀಡಲಾಗಿದೆ. ಇದು ಓದುಗರು ಮತ್ತಷ್ಟು ಕುತೂಹಲಿಗಳಾಗಿ ಆಸಕ್ತಿಯನ್ನು ಹೆಚ್ಚಿಸಿಕೊಳ್ಳಲು ಸಹಾಯಕವಾಗಿದೆ. ಕಥಾವಿನ್ಯಾಸ, ನಿರೂಪಣೆಯ ಧಾಟಿ, ಪಾತ್ರಗಳ ಪೋಷಣೆ ಹಾಗೂ ಹೆಸರುಗಳು ಓದುಗರಲ್ಲಿ ಕುತೂಹಲ ಮತ್ತು ಆಸಕ್ತಿಯನ್ನುಂಟು ಮಾಡುತ್ತವೆ. ಗಾದೆ ಮತ್ತು ಒಗಟುಗಳ ವಿವರಣೆಯಂತಿರುವ ಈ ಕಥೆಗಳು ಲೌಕಿಕ ಜ್ಞಾನದ ಜೊತೆಗೆ ಸಾಮಾಜಿಕ ವಿವೇಕವನ್ನು ಬೆಳೆಸುತ್ತವೆ. ಆಧುನಿಕತೆಯ ಭರಾಟೆಯಲ್ಲಿ, ಯಂತ್ರ ನಾಗರಿಕತೆಗೆ ಮನಸೋತು, ಸದಾ ನಿರ್ಜೀವಿ ವಸ್ತುಗಳಂತೆ ಬದುಕುತ್ತಿರುವ ಹಾಗೂ ದಣಿಯುತ್ತಿರುವ, ಈ ಲೋಕದ ಪ್ರತಿಯೊಂದು ಜೀವಿಯನ್ನು ಭೋಗದ ವಸ್ತುವಂತೆ ಕಾಣುತ್ತಿರುವ ಈ ನಾಗರಿಕ ಸಮಾಜಕ್ಕೆ ನಿಸರ್ಗ ಹಾಗೂ ಸಾಮಾಜಿಕ ಜ್ಞಾನವನ್ನು ಈ ನೀತಿ ಕಥೆಗಳು ನೀಡುತ್ತವೆ.
## ಬಾಹ್ಯ ಸಂಪರ್ಕ
* ಪುಸ್ತಕದ ಬಗ್ಗೆ 
* ಆನಂದ ಅವರ ಪುಸ್ತಕಗಳು
* ಕನ್ನಡ ಪುಸ್ತಕಗಳು

ವರ್ಗ:ಕನ್ನಡ ಪುಸ್ತಕಗಳು
ನಿಮ್ಮ ಮಾನಸಿಕ ಆರೋಗ್ಯವನ್ನು ಹೆಚ್ಚಿಸಿಕೊಳ್ಳಿ (ಪುಸ್ತಕ)

**ನಿಮ್ಮ ಮಾನಸಿಕ ಆರೋಗ್ಯವನ್ನು ಹೆಚ್ಚಿಸಿಕೊಳ್ಳಿ**  ಡಾ. ಸಿ. ಆರ್. ಚಂದ್ರಶೇಖರ್ ಅವರು ಬರೆದ ಪುಸ್ತಕ. ಇದು ಮನೋವೈದ್ಯಕೀಯ ಬಗೆಗಿನ ಪುಸ್ತಕ.

ದೃಢವಾದ ಮನಸ್ಸು ಎಂದರೇನು, ಅದನ್ನು ಪಡೆಯುವುದು ಹೇಗೆ? ಆಲೋಚನಾಶಕ್ತಿ, ಕಲಿಯುವ ಸಾಮರ್ಥ್ಯ, ಜ್ಞಾಪಕ ಶಕ್ತಿಯನ್ನು ವೃದ್ಧಿಸಿಕೊಳ್ಳುವುದು ಸಾಧ್ಯವೇ ? ಮನಸ್ಸನ್ನು ಮುತ್ತಿ ಕಾಡುವ ಅಂಜಿಕೆ, ಖಿನ್ನತೆ, ಕೀಳರಿಮೆಗಳನ್ನು ನಿವಾರಿಸಿಕೊಳ್ಳುವುದು ಹೇಗೆ ? ಮುಪ್ಪಿನಲ್ಲೂ ಮನಸ್ಸಿನ ನೆಮ್ಮದಿಯನ್ನು ಕಾಪಾಡಿಕೊಳ್ಳುವುದು ಹೇಗೆ? ಉತ್ತಮ ಪರಿಸರ, ಧಾರ್ಮಿಕ ಆಚರಣೆಗಳು, ಸಾಂಸ್ಕೃತಿಕ ಚಟುವಟಿಕೆಗಳು, ಪ್ರಾಣಾಯಾಮ, ಯೋಗ, ಸೃಜನಶೀಲ ಚಟುವಟಿಕೆಗಳು ನಮ್ಮ ಮಾನಸಿಕ ಆರೋಗ್ಯವನ್ನು ಹೆಚ್ಚಿಸಬಲ್ಲವೇ?ಇಂತಹ ಅನೇಕ ಪ್ರಶ್ನೆಗಳಿಗೆ ಸೂಕ್ತ ಉತ್ತರಗಳು ಈ ಪುಸ್ತಕದಲ್ಲಿವೆ.

## ಬಾಹ್ಯ ಸಂಪರ್ಕ 
* ಡಾ|| ಸಿ.ಆರ್ ಚಂದ್ರಶೇಖರ್ ಅವರ ಪುಸ್ತಕಗಳು
* ಡಾ|| ಸಿ.ಆರ್ ಚಂದ್ರಶೇಖರ್ ಅವರ ಲೇಖನಗಳು 
* ಡಾ|| ಸಿ.ಆರ್ ಚಂದ್ರಶೇಖರ್ ಅವರ ಬಗ್ಗೆ 
* ಡಾ: ಸಿ.ಆರ್. ಚಂದ್ರಶೇಖರ್ ರವರ ಉಚಿತ ಸೇವೆ

ವರ್ಗ:ಕನ್ನಡ ಪುಸ್ತಕಗಳು
ಇಸ್ಲಾಂ - ಕೆಲವು ತಪ್ಪು ಗ್ರಹಿಕೆಗಳು (ಪುಸ್ತಕ)

**ಇಸ್ಲಾಂ - ಕೆಲವು ತಪ್ಪು ಗ್ರಹಿಕೆಗಳು** ಡಾ. ಅಸ್ಗರ್ ಅಲಿ ಎಂಜಿನಿಯರ್ ಅವರು ಇಂಗ್ಲಿಷ್ ನಲ್ಲಿ ಬರೆದ ಪುಸ್ತಕ, ಹಸನ್ ನಯೀಂ ಸುರಕೋಡ ಅವರು ಕನ್ನಡಕ್ಕೆ ಅನುವಾದಿಸಿದ್ದಾರೆ.
ಡಾ|| ಅಸ್ಗರ್ ಅಲಿ ಎಂಜಿನಿಯರ್ ಅವರ ಮೌಲಿಕ ಲೇಖನಗಳು ಇಸ್ಲಾಂ ತಪ್ಪು ತಿಳಿವಳಿಕೆಹಾಗೂ ಕೆಲವೊಂದು ಸಂದೇಹಗಳನ್ನು ನಿವಾರಿಸುವಲ್ಲಿ ಯಶಸ್ವಿಯಾಗಿವೆ. ಪ್ರವಾದಿಗಳ ಕಾಲದಲ್ಲಿನ ಇಸ್ಲಾಮಿನ ಮೂಲ ಸಂದೇಶ ಶಾಂತಿ, ಕರುಣೆ, ನ್ಯಾಯ ಮತ್ತು ಸತ್ಯಸಂಧತೆ. ಇವು ಶ್ರೇಷ್ಠ, ಶಾಶ್ವತ ಮೌಲ್ಯಗಳೆಂದು ಕುರ್‌ಆನ್‌ನಲ್ಲಿ ಉಲ್ಲೇಖವಿದೆ. ಕುರ್‌ಆನ್‌ನ ಸಂದೇಶ ಆಕ್ರಮಣ ಅಲ್ಲವೇ ಅಲ್ಲ ; ಕೇವಲ ಆತ್ಮರಕ್ಷಣೆಯ ಸಂದರ್ಭದಲ್ಲಿ ಮಾತ್ರ ಹೋರಾಡಲು ಅನುಮತಿ ಇದೆ.
 
**ಜಿಹಾದ್** ಅಥವಾ 'ಧರ್ಮಯುದ್ಧ' ಪದ ಇತ್ತೀಚೆಗಿನ ದಿನಗಳಲ್ಲಿ ದುರ್ಬಳಕೆಯಾಗುತ್ತಿರುವ ಬಗ್ಗೆ ಕಾಳಜಿ ಇಲ್ಲಿದೆ. ಆತ್ಮಶುದ್ಧಿ ಮತ್ತು ಆಂತರ್ಯದ ಶುದ್ಧೀಕರಣಕ್ಕೆ ಮೂಲವಾಗುವ ಸಂದೇಶದ ಜಿಹಾದ್ ಇಂದು ಭಯೋತ್ಪಾದನೆಯ ಸಮರ್ಥಕರ ಘೋಷಣೆಯಾಗಿ, ಇಸ್ಲಾಂ ವಿರೋಧಿಸುವ ಅಮಾಯಕರ, ನಿರಪರಾಧಿಗಳ ಹತ್ಯೆಯ ಅಸ್ತ್ರವಾಗಿರುವುದು ಅಪಾಯಕಾರಿ ಬೆಳವಣಿಗೆಯಾಗಿದೆ ಎಂದು ಅಸ್ಗರ್ ಅಲಿಯವರು ವ್ಯಥಿತವಾಗಿ ಹೇಳುತ್ತಾರೆ. 'ಅಧಿಕಾರಕ್ಕಾಗಿ ನಡೆದ ಯುದ್ಧಗಳನ್ನು ಜಿಹಾದ್ ಎಂದು ಆಗಾಗ ಕರೆಯಲಾಗಿದ್ದು ದುರದೃಷ್ಟಕರ' ಎನ್ನುತ್ತಾರೆ. ಭಯೋತ್ಪಾದಕರು ಬಳಸುವ ಪದ ಜಿಹಾದ್ ಬದಲಿಗೆ "ಫಸಾದ್" (ಕುತಂತ್ರ)ವಾಗಿರಬೇಕಾಗಿತ್ತು ಎಂದು ಟೀಕಿಸುತ್ತಾರೆ. "ಈಗ ಇಸ್ಲಾಮಿ ಮೌಲ್ಯಗಳ ಕುರಿತು ಸೂಕ್ತ ಶಿಕ್ಷಣ ಪಡೆದ ಯುವಕರೇ ಕರುಣೆ ಹಾಗೂ ಮನುಷ್ಯ ಜೀವದ ಘನತೆಯನ್ನು ಎತ್ತಿ ಹಿಡಿಯುವುದು ಮತ್ತು ಇಸ್ಲಾಮಿನ ಹೆಸರಿನಲ್ಲಿ ರಾಕ್ಷಸೀ ಕೃತ್ಯಗಳನ್ನು ತಡೆಯುವುದನ್ನು ತಮ್ಮ ಕರ್ತವ್ಯವೆಂದು ಭಾವಿಸಬೇಕು. ಅದುವೇ ನಿಜವಾದ *ಜಿಹಾದ್* ಆದೀತು" ಎನ್ನುತ್ತಾರೆ. ಕುರಾನ್ ಮುಸ್ಲಿಮೇತರರ ಮೇಲೆ ಹಲ್ಲೆ ಮಾಡಲು ಪ್ರಚೋದಿಸುತ್ತದೆ ಎನ್ನುವ ಇಸ್ಲಾಮ್ ವಿರೋಧಿಗಳ ವಾದವನ್ನು ಸತ್ಯವಿರೋಧಿಯಾದದ್ದು ಎನ್ನುವುದಕ್ಕೆ ಸಾಕಷ್ಟು ಸಂದೇಶಗಳನ್ನು ಸಾದರ ಪಡಿಸುತ್ತಾರೆ. ಪ್ರವಾದಿಯವರ ಬದುಕಿನಲ್ಲಿ ಸಹನೆ, ಶಾಂತಿ, ನ್ಯಾಯ, ಸಮಾನತೆ, ಮಹಿಳೆಯರ, ದುರ್ಬಲರ ಬಗ್ಗೆ ಸಹಾನುಭೂತಿ, ಅಹಿಂಸೆಯ ಪ್ರತಿಪಾದನೆಯನ್ನು ಘಟನೆಗಳ ಮೂಲಕ ಹೇಳುತ್ತಾರೆ. 
ಡಾ. ಅಸ್ಗರ ಅಲಿ ಎಂಜಿನಿಯರ್ ಏಷಿಯನ್ ಮುಸ್ಲಿಂ ಆಕ್ಷನ್ ನೆಟ್ ವರ್ಕ ಸಂಘಟನೆಯ ಅಧ್ಯಕ್ಷರು. ಮುಸ್ಲಿಂ ಸಮುದಾಯದಲ್ಲಿನ ಗ್ರಹಿಕೆಗಳನ್ನು ತಾತ್ವಿಕ ವಿಮರ್ಶಾನೆಲೆಯಲ್ಲಿ ಬರೆಯಬಲ್ಲ ಲೇಖಕರಲ್ಲೊಬ್ಬರು. ಈ ಲೇಖನಗಳನ್ನು ಅನುವಾದಿಸಿರುವವರು ಹಸನ್ ನಯೀಂ ಸುರಕೋಡ. 
## ನೋಡಿ-ಹೆಚ್ಚಿನ ಓದಿಗೆ
*ತಲಾಖ್‌ ಎಂಬ ತೂಗುಗತ್ತಿ ಮತ್ತು ಪೂರ್ವಾಗ್ರಹ;ಸಾರಾ ಅಬೂಬಕರ್;27 Oct,2016 

## ಬಾಹ್ಯ ಸಂಪರ್ಕ
* ಅಸ್ಗರ್ ಅಲಿ ಎಂಜಿನಿಯರ್ ಅವರ ಬಗ್ಗೆ vijaya karnataka
* **ಇಸ್ಲಾಂ - ಕೆಲವು ತಪ್ಪು ಗ್ರಹಿಕೆಗಳು** ಪುಸ್ತಕ ಬಿಡುಗಡೆ, vijaya karnataka
* ಅಸ್ಗರ್ ಅಲಿ ಎಂಜಿನಿಯರ್ ಅವರ ಪುಸ್ತಕಗಳು
* ಹಸನ್ ನಯೀಂ ಸುರಕೋಡ ಅವರ ಪುಸ್ತಕ

ವರ್ಗ:ಕನ್ನಡ ಪುಸ್ತಕಗಳು
ದೇಶ-ವಿದೇಶಗಳ ಪರಿಚಯ (ಪುಸ್ತಕ)

ದೇಶ-ವಿದೇಶಗಳ ಪರಿಚಯ ಪುಸ್ತಕವನ್ನು  ಪಾಂಡುರಂಗ ಶಾಸ್ತ್ರೀ ಮತ್ತು ಸಿ ಆರ್ ಕೃಷ್ಣರಾವ್ ಪರಿಚಯಿಸಿದವರು 
ಇಂದು ನಮ್ಮ ಭೂಮಂಡಲದಲ್ಲಿ ನೂರಾರು ಸ್ವತಂತ್ರ ದೇಶಗಳು,ಹಲವು ಸಣ್ಣ ಪುಟ್ಟ ದ್ವೀಪಗಳೂ ಇವೆ.ಈ ಪುಸ್ತಕದಲ್ಲಿ ಅವೆಲ್ಲವನ್ನೂ ಪರಿಚಯಿಸಲಾಗಿದೆ.
ನಮ್ಮ ಈ ಭೂಮಂಡಲ ರೂಪುಗೊಂಡು ಕೋಟ್ಯಂತರ ವರ್ಷಗಳಾದ ಮೇಲೆ ಸಹಸ್ರ ಸಹಸ್ರ ಜೀವಿ ಜಂತುಗಳು ಉಗಮಿಸಿದ ನಂತರ ಮನುಷ್ಯ ಜೀವಿ ಕಾಣಿಸಿಕೊಂಡ.ಆದಿಮ ಮಾನವ ಇತರ ಎಲ್ಲ ಪ್ರಾಣಿವರ್ಗಗ‍ಳಂತೆಯೇ ಸಮಷ್ಟಿ ಜೀವಿ.ಬೇಟೆಯಾಡಿ ದೊರೆತದ್ದನ್ನು ತನ್ನ ಗುಂಪಿನವರೊಂದಿಗೆ ಹಂಚಿಕೊಂಡು ಮುಕ್ತವಾದ ಅಲೆಮಾರಿ ಜೀವನ ನೆಡೆಸುತಿದ್ದ.ಯಾವ ಬಗೆಯ ನಿರ್ಬಂಧವೂ ಇಲ್ಲದ ಸ್ವತಂತ್ರ ಜೀವಿಯಾಗಿದ್ದ.ಕ್ರಮೇಣ ಮುಂದುವರಿದು ಪಶುಸಂಗೋಪನೆಯಲ್ಲಿ,ಬೇಸಾಯದಲ್ಲಿ ತೊಡಗಿಕೊಂಡ.ಬೇಸಾಯ ಅಭಿವೃದ್ಧಿಗೊಂಡ ಹಾಗೆ ಒಂದೆಡೆ ನೆಲೆಯೂರಲಾರಂಭಿಸಿದ.ತಾನೂ ಬೆಳೆದದ್ದನ್ನು ತನಗೆ ಉಪಯೋಗಕ್ಕಿರಿಸಿಕೊಂಡು ಉಳಿದದ್ದನ್ನು ದಾಸ್ತಾನು ಮಾಡುವುದನ್ನು ಕಲಿತ.ಇದರೊಂದಿಗೆ ಸ್ವಂತಿಕೆ ಪ್ರಾರಂಭವಾಗಿ ಸಮಷ್ಟಿ ಜೀವನ ಶಿಥಿಲಗೊಂಡಿತು.ತಾನು ಬೇಸಾಯ ಮಾಡುತ್ತಿದ್ದ ಪ್ರದೇಶವನ್ನು ತನ್ನದಾಗಿಸಿಕೊಂಡ.ಇದು ಸ್ವಂತ ಆಸ್ತಿಗೆ ಮೂಲವಾಯಿತು.ತನಗೆ ಅವಶ್ಯಕವಾಗಿರುವುದಕ್ಕಿಂತ ಹೆಚ್ಚು ಭೂಮಿಯನ್ನು ಆಕ್ರಮಿಸಿಕೊಂಡು ಹೆಚ್ಚು ಆಹಾರ ಪದಾರ್ಥಗಳನ್ನು ಬೆಳೆದ.ಹೆಚ್ಚುವರಿ ಬೆಳೆಯನ್ನು ಬೇರೆ ವಸ್ತುಗಳಿಗೆ ವಿನಿಮಯ ಮಾಡಿಕೊಳ್ಳತೊಡಗಿದ.ಸ್ವಂತ ಆಸ್ತಿ ಮೇಲುಗೈ ಪಡೆದುಕೊಂಡ ಹಾಗೆ ಹಿಂದಿನ ಆದಿಮ ಸಮಾಜದ ಸಮಷ್ಟಿ ಜೀವನ ವ್ಯವಸ್ಥೆ ಅದೃಶ್ಯಗೊಂಡಿತು.
ಸ್ವಂತ ಆಸ್ತಿ ಜಮೀನು ಬಲಗೊಂಡ ಹಾಗೆಸೀಮಾರೇಖೆಗಳು ಬಂದುವಲ್ಲದೆ,ಅದರ ರಕ್ಷಣೆಗೆ ಬೇಕಾದ ಸಮಾಜ ವ್ಯವಸ್ಥೆಯೂ ಅಸ್ತಿತ್ವಕ್ಕೆ ಬಂದಿತು.ಹೆಚ್ಚು ಬಲಶಾಲಿಯಾದವನು ಹೆಚ್ಚು ಭೂಮಿಯನ್ನು ಆಕ್ರಮಿಸಿಕೊಂಡು ಶ್ರೀಮಂತನಾದ.ದುರ್ಬಲರ ಶೋಷಣೆಯಲ್ಲಿ ತೊಡಗಿದ.ಒಂದರ ಹಿಂದೆ ಒಂದು ಎಂಬಂತೆ ಭೂಮಾಲಿಕತ್ವ,ಗುಲಾಮಗಿರಿ,ಹಣ ವಿನಿಮಯ ಇವುಗಳೆಲ್ಲ ಸೃಷ್ಟಿಯಾದವು.ಉಳ್ಳವರು-ಇಲ್ಲದವರು ಎನ್ನುವ ನಾಗರಿಕತೆ ಬಂದು ಈ ವ್ಯವಸ್ಥೆ ಬಲಗೊಂಡು ಬೇರೂರಿದ ಹಾಗೆ ಶೋಷಕರು-ಶೋಷಿತರು ಎನಿಸಿಕೊಂಡ ವರ್ಗಗಳು ಅಸ್ತಿತ್ವಕ್ಕೆ ಬಂದವು.ಹೆಚ್ಚು ಶ್ರೀಮಂತನಾದವನು,ಬಲಶಾಲಿಯಾದವನು ಮುಂದೆ ನಾಯಕನಾದ,ರಾಜನಾದ.ಈ ಬಗೆಯಲ್ಲಿ ರಾಜ್ಯಗಳು,ಸಾಮ್ರಾಜ್ಯಗಳು ಹುಟ್ಟಿಕೊಂಡವು.ರಾಜ್ಯಗಳಿಗೆ ಗಡಿಗಳು ಬಂದವು.
ಸೌರವ್ಯೂಹದ ಪ್ರಮುಖ ಗ್ರಹಗಳ ಪೈಕಿ ಭೂಮಿಯೂ ಒಂದು,ವಿಜ್ಞಾನಿಗಳ ಪ್ರಕಾರ ಅದು ರೂಪುಗೊಂಡಿದ್ದು ಸುಮಾರು ೪೬೦೦ ಮಿಲಿಯ ವರ್ಷಗಳ ಹಿಂದೆ.ಜೀವಿಗಳು ಮತ್ತು ಸಸ್ಯಗಳು ರೂಪುಗೊಂಡಿದ್ದು ೪೦೦ ಮಿಲಿಯ ವರ್ಷಗಳ ಹಿಂದೆ.ಇಂದು ನಮ್ಮ ಭೂಮಂಡಲ ೫೦೦೦ ಮಿಲಿಯ ಮನುಷ್ಯ ಜೀವಿಗಳಿಗೆ,ಲಕ್ಷೋಪಲಕ್ಷ ಇತರ ಜೀವಿಗಳಿಗೆ,ವೈವಿಧ್ಯಪೂರ್ಣ ಗಿಡಮರಗಳಿಗೆ ಆಸರೆ.ಯಾವ ಎಲ್ಲೆ ಗಡಿಗಳ,ಆಸ್ತಿಪಾಸ್ತಿಗಳ ಗೋಜೂ ಇಲ್ಲದೆ ದೊರೆತ ಆಹಾರವನ್ನು ತನ್ನ ಪರಿವಾರದೊಂದಿಗೆ ಹಂಚಿಕೊಂಡು ಮನುಷ್ಯ ಸಮಷ್ಟಿ ಜೀವನ ನಡೆಸುತ್ತಿದ್ದ ಕಾಲವೊಂದಿತ್ತು.ನೂರಾರು ಸಹಸ್ರವರ್ಷಗಳ ಇತಿಹಾಸದ ಕಾಲಗತಿಯಲ್ಲಿ ಮಾನವ ಸಮುದಾಯ ಅನೇಕ ಸ್ಥಿತ್ಯಂತರಗಳನ್ನು ಕಂಡಿದೆ.ರಾಜ ಪ್ರಭುತ್ವಗಳು,ಪಾಳೇಯ ಪಟ್ಟುಗಳು,ವಸಾಹಾತುಗಳು ಎಲ್ಲವೂ ಕಾಲಗರ್ಭದಲ್ಲಿ ಅಡಗಿಹೋಗಿ ಇಂದು ಸ್ವತಂತ್ರ ರಾಷ್ಟ್ರಗಳು ಉದಯಿಸಿವೆ.ಹಲವಾರು ಯುದ್ಧಗಳು,ಮಹಾಯುದ್ಧಗಳು,ಪ್ರಕೃತಿ ವಿಕೋಪಗಳು ಎಲ್ಲವನ್ನೂ ನುಂಗಿಕೊಂಡು ಜನಜೀವನ ನಿರಂತರವಾಗಿ ಸಾಗಿದೆ.ಇಂದು ನಮ್ಮ ಭೂಮಂಡಲದಲ್ಲಿ ನೂರಾರು ಸ್ವತಂತ್ರ ದೇಶಗಳು,ಹಲವು ಸಣ್ಣ ಪುಟ್ಟ ದ್ವೀಪಗಳು ಇವೆ. ಈ ಪುಸ್ತಕದಲ್ಲಿ ಅವೆಲ್ಲವನ್ನೂ ಪರಿಚಯಿಸಲಾಗಿದೆ.ಇದು ಭೂಗೋಳವೂ ಹೌದು,ಚರಿತ್ರೆಯೂ ಹೌದು.ಕನ್ನಡದಲ್ಲಿ ಮೊದಲ ಬಾರಿಗೆ ಪ್ರಪಂಚದ ಎಲ್ಲ ದೇಶಗಳ,ಖಂಡಗಳ ಮತ್ತು ಸಾಗರಗಳ ಕಿರುಪರಿಚಯ ಹಾಗೂ ವರ್ಣದಲ್ಲಿ ರಾಷ್ಟ್ರಧ್ವಜಗಳನ್ನೂ ಇದರಲ್ಲಿ ಕೊಡಲಾಗಿದೆ.ಪ್ರತಿಯೊಂದು ದೇಶದ ಭೂಪಟ,ಭೌಗೋಳಿಕ ನೆಲೆ,ಅಗತ್ಯವಾದ ಅಂಕಿ ಅಂಶಗಳು,ಇತಿಹಾಸ,ಅಲ್ಲದೆ ಇತರ ಉಪಯುಕ್ತ ಮಾಹಿತಿಗಳು ಈ ಪುಸ್ತಕದಲ್ಲಿವೆ.
## ಬಾಹ್ಯ ಸಂಪರ್ಕ
*ದೇಶ-ವಿದೇಶಗಳ ಪರಿಚಯ ಪುಸ್ತಕದ ಬಗ್ಗೆ ಒಂದು ಬ್ಲಾಗ್
*ದೇಶ-ವಿದೇಶಗಳ ಪರಿಚಯ ಪುಸ್ತಕದ ಬಗ್ಗೆ ಒಂದು ಬ್ಲಾಗ್
*ದೇಶ-ವಿದೇಶಗಳ ಪರಿಚಯ ಪುಸ್ತಕದ ಬಗ್ಗೆ ಒಂದು ಬ್ಲಾಗ್
*http://www.navakarnataka.com/desha-videshagala-parichaya

ವರ್ಗ:ಕನ್ನಡ ಪುಸ್ತಕಗಳು
ವೆಂಕಟಾದ್ರಿ

ರಂಗಭೂಮಿಯನ್ನು ತೀವ್ರವಾಗಿ ಪ್ರೀತಿಸುವ ಕಿರುತೆರೆಯ ನಟ, ವೆಂಕಟಾದ್ರಿ, ೨೭೬೦ ಪ್ರದರ್ಶನ ಕಂಡಿರುವ, 'ಕೃಷ್ಣ ಸಂಧಾನ'ವೆಂಬ ಧಾರಾವಾಹಿಯ ಕೃಷ್ಣನಾಗಿ ಅಭಿನಯಿಸಿ, ಕರ್ನಾಟಕದ ರಸಿಕರಿಗೆ ಚಿರಪರಿಚಿತರಾಗಿದ್ದಾರೆ. ಝೀವಾಹಿನಿಯವರ ಪ್ರಸ್ತುತಿ, 'ರಾಧಾಕಲ್ಯಾಣ'ವೆಂಬ ಧಾರಾವಾಹಿನಿಯಲ್ಲಿ  'ಪೂರ್ಣಚಂದ್ರ ಶಾಸ್ತ್ರಿ' ಎಂಬ ತಂದೆಯ ಪಾತ್ರದಲ್ಲಿ ಕಾಣಿಸಿಕೊಂಡ ವೆಂಕಟಾದ್ರಿಯವರಿಗೆ ಬಹಳ ಜನಪ್ರಿಯತೆ ಸಿಕ್ಕಿತು.
### ಕಥೆ
ವೆಂಕಟಾದ್ರಿಯವರಿಗೆ 'ರಾಧಾಕಲ್ಯಾಣ'ದ ತಂದೆಯ ಪಾತ್ರದ ಒಂದು ವಿಶಿಷ್ಠ ವ್ಯಕ್ತಿತ್ವದ ಅನುಭವಾಯಿತು. ಹೆತ್ತವಳಿಗಿಂದ ಸಾಕುಮಗಳು ಮೆಚ್ಚುಗೆಯಾಗುತ್ತಾಳೆ. ಹೆತ್ತವಳು 'ಮಾಡೆಲಿಂಗ ವ್ಯಾಮೋಹ'ಕ್ಕೆ ಬಲಿಯಾಗಿ ತನ್ನ ತನ ಕಳೆದುಕೊಂಡ ಸಮಯದಲ್ಲಿ ಸಾಕುಮಗಳು ತಂದೆಗೆ ಬಲು ಪ್ರಿಯ ವ್ಯಕ್ತಿಯಾಗುವ ಪ್ರಸಂಗ ಒದಗಿಬರುತ್ತದೆ. ವೆಂಕಟಾದ್ರಿಯವರು ಸಂಗೀತ ನಿರ್ದೇಶಕರೆಂದು ಗುರುತಿಸಿಕೊಂಡಿದ್ದಾರೆ. 
### ಮನೆತನ
ತಂದೆ, ಸೈಕಲ್ ಸುಬ್ಬರಾಯರು. ತಾಯಿ, ಜಯಲಕ್ಷ್ಮಿ ಗಮಕಿಯಾಗಿದ್ದವರು. ತಾಯಿಯವರ ಒಡನಾಟದಿಂದ ಅವರು ಹಾಡುತ್ತಿದ್ದ, ರನ್ನ ,ಪೊನ್ನ, ಲಕ್ಷ್ಮೀಶ, ಕುಮಾರವ್ಯಾಸನ ಹಾಡುಗಳು ಚಿಕ್ಕವಯಸ್ಸಿನಿಂದಲೇ ಬಾಯಿಪಾಠವಾಗಿತ್ತು. ಪತ್ನಿ, 'ಶ್ರೀಮತಿ ಕುಶಲಾ', ಮಗ 'ಜಯಂತ್', ಎಂ.ಎಸ್ಸಿ ಮಾಡಿ ಕೆಲಸದಲ್ಲಿದ್ದಾನೆ. ಮಗಳು 'ಹಿರಣ್ಯಾ', ಬಿಕಾಂ ಪರೀಕ್ಷೆಯ ಬಳಿಕ 'ಕಂಪೆನಿ ಸೆಕ್ರೆಟರಿ ಕೋರ್ಸ್' ಮಾಡುತ್ತಿದ್ದಾಳೆ. ವೆಂಕಟಾದ್ರಿಯವರು ಬಿ.ಕಾಂ ಪದವಿಯಬಳಿಕ 'ಕಿರ್ಲೋಸ್ಕರ್ ಕಾರ್ಖಾನೆ'ಗೆ ಸೇರಿದರು. ಕಿರ್ಲೋಸ್ಕರ್ ತಂಡ ಕಾರ್ಮಿಕರ ೮೦-೮೦ ರ ಕಾಲದಲ್ಲಿ 'ರಂಗಯುಗ'ವೆಂದು ಹೆಸರಾದ ಸಮಯ. ಕಾರ್ಮಿಕ ರಂಗಭೂಮಿಯ ವತಿಯಿಂದ ಸುಮಾರು ಹೊಸನಾಟಕಗಳನ್ನು ಆಡಿದರು. ೧೯೮೫೬ ರಲ್ಲಿ ಡಿ.ಡಿ.ಯಲ್ಲಿ ಪ್ರಸಾರವಾದ, ತ.ರಾ.ಸು.ರವರ ಕುರಿತ ಧಾರಾವಾಹಿಯಲ್ಲಿ ಕಾಣಿಸಿಕೊಂಡರು.
## ಮೊದಲ ಮೆಗಾ ಸೀರಿಯಲ್
* 'ಬೆಳದಿಂಗಳಾಗಿ ಬಾ'. ಎಂಬ ಧಾರಾವಾಹಿ ವೆಂಕಟಾದ್ರಿಯವರ ಮೊಟ್ಟಮೊದಲ ಧಾರಾವಾಹಿ. ಇದನ್ನು ಶೇಶಾದ್ರಿಯವರು ನಿರ್ದೇಶಿಸಿದ್ದರು. ಇದಾದನಂತರ,
* ಪ್ರೀತಿಯಿಲ್ಲದ ಮೇಲೆ
* ಮನೆಯೊಂದು ಮೂರು ಬಾಗಿಲು,
* ಮಳೆ ಬಿಲ್ಲು
* ಮನ್ವಂತರ
* ಮುಕ್ತಾ ಮುಕ್ತಾ
* ಮಹಾಪರ್ವ ಮೊದಲಾದವುಗಳಲ್ಲಿ ತಮ್ಮನ್ನು ತೊಡಗಿಸಿಕೊಂಡರು.
## ವಿ.ಆರ್.ಎಸ್. ಪಡೆದು ನಟನಾರಂಗಕ್ಕೆ ತಮ್ಮನ್ನು ಸಮರ್ಪಿಸಿಕೊಂಡರು
ನಟನೆಗೆ ಬಹಳ ಸಮಯ ಬೇಕಾಗಿದ್ದಿದ್ದರಿಂದ, ೧೯೮೯ ರಲ್ಲಿ 'ಕಿರ್ಲೋಸ್ಕರ್ ಕಂಪೆನಿಯ ವೃತ್ತಿಜೀವನ'ದಿಂದ ವಿ.ಆರ್.ಎಸ್. ತೆಗೆದುಕೊಂಡರು. ರಾಮಕೃಷ್ಣ ಮಠದ ಸ್ವಾಮಿಜಿ, 'ಶ್ರೀ. ಪುರುಷಮಾನಂದ' ರವರು ೭ ನೆಯ ವರ್ಷದಲ್ಲಿ ವೆಂಕಟಾದ್ರಿಯವರಿಗೆ, ಸಂಗೀತ-ರಂಗಭೂಮಿಯತ್ತ ಪರಿಚಯಿಸಿದರು. ತಂದೆ ಸೈಕಲ್ ಸುಬ್ಬರಾಯರು. ಅವರ ಒಡನಾಟದಲ್ಲಿ ಸುಪ್ರಸಿದ್ಧ ಸಾಹಿತಿಗಳಾದ ಮಾಸ್ತಿ, ಅನಕೃ ಸೇರಿದಂತೆ ಹಲವು ಮಹನೀಯರ ಪರಿಚಯವಾಯಿತು.
### ನಾರಾಯಣಗುರುವಿನ ಬಗ್ಗೆ ಒಂದು ಧಾರಾವಾಹಿ
'ರಾಜಶೇಖರ ಕೊಟ್ಯಾನ್', ನಿರ್ಮಿಸಿ, ನಿರ್ದೇಶಿಸಿದ 'ಬ್ರಹ್ಮರ್ಷಿ ನಾರಾಯಣ ಗುರು'ವೆಂಬ, ತುಳು ಭಾಷೆಯ ಚಿತ್ರದಲ್ಲಿ ಅಭಿನಯಿಸುವ ಅವಕಾಶ ಸಿಕ್ಕಿತು. ಭಾಷೆಯನ್ನು ಅರ್ಥಮಾಡಿಕೊಂಡು ಸರಿಯಾಗಿ ಬಳಸಲು, ತುಳು ಭಾಷೆಯನ್ನು ಕಲಿತರು. ಈ ಸಂದರ್ಭದಲ್ಲೇ ಹಲವಾರು ಕ್ರಾಂತಿಕಾರಿ ಕವಿಗಳ ಪರಿಚಯವನ್ನೂ ಓದುವುದರ ಮೂಲಕ ಪಡೆದರು. 
## ಉಲ್ಲೇಖಗಳು

ವರ್ಗ:ಕಿರುತೆರೆಯ ಕಲಾವಿದರು

-ಜೂನ್, ೧೯,೨೦೧೪, 'ಸುಧಾಪತ್ರಿಕೆ', ಪುಟ-೪೯
ಮನೆಯಂಗಳದಲ್ಲಿ ಔಷಧಿವನ (ಪುಸ್ತಕ)

ಡಾ|| ಎಂ. ವಸುಂಧರ ಹಾಗೂ ಡಾ|| ವಸುಂಧರಾ ಭೂಪತಿ ಅವರು ಬರೆದ "ಮನೆಯಂಗಳದಲ್ಲಿ ಔಷಧಿವನ" ಔಷಧಿ ಸಸ್ಯಗಳ ಬಗೆ ಕುರಿತು ಮಾಹಿತಿ ನೀಡುವ ಪುಸ್ತಕ.

ನಿಮ್ಮ ಮನೆಯಂಗಳದಲ್ಲಿ  ಸ್ವಲ್ಪ ಜಾಗ ಖಾಲಿ ಉಳಿದಿದ್ದಲ್ಲಿ ಅದನ್ನು ಉಪಯುಕ್ತವಾಗಿ ಹೇಗೆ ಬಳಸಿಕೊಳ್ಳಬಹುದು ಹಾಗೂ ಆ ಸ್ಥಳದಲ್ಲಿ ಕೆಲವು ಔಷಧಿ ಅಥವಾ ಸೊಪ್ಪಿನ ಗಿಡಗಳನ್ನು ಬೆಳೆಸುವ ಮೂಲಕ ಅವುಗಳ ಪ್ರಯೋಜನ ಹೇಗೆ ಪಡೆದುಕೊಳ್ಳಬಹುದು ಎಂಬುದನ್ನು ತಿಳಿಸಿ ಕೊಡುವ ಪುಸ್ತಕ ಇದು.

ಅಮೃತಬಳ್ಳಿಯಿಂದ ಹಿಪ್ಪಲಿವರೆಗಿನ ಇಂತಹ ಮೂವತ್ತಾರು ಸಸ್ಯಗಳ ಕುರಿತು ಸಂಕ್ಷಿಪ್ತವಾಗಿ ವಿವರಿಸಲಾಗಿದೆ. ಪ್ರತಿಯೊಂದು ಸಸ್ಯವನ್ನು ಯಾವ ವೈಜ್ಞಾನಿಕ ಹೆಸರಿನಿಂದ ಗುರುತಿಸಲಾಗುತ್ತದೆ, ಅದರ ಹಿನ್ನಲೆ, ಅಭಿವೃದ್ಧಿ ಹೇಗೆ, ಹಾಗೂ ಯಾವ ರೀತಿ ಬೇಸಾಯ ಮಾಡಬೇಕು ಎಂದು ಇದರಲ್ಲಿ ವಿವರಿಸಲಾಗಿದೆ.

ಅದೇ ಗಿಡದಲ್ಲಿರುವ ರಾಸಾಯನಿಕ ಘಟಕಗಳು ಯಾವುವು, ಅದರಲ್ಲಿರುವ ಔಷಧಿಯ ಗುಣಗಳು ಯಾವುವು, ಅದನ್ನು ಯಾವ ಜಾಡ್ಯಗಳಿಗೆ ಬಳಸಬಹುದು, ಅಡುಗೆಯಲ್ಲಿ ಯಾವ ರಿತಿ ಬಳಕೆಯಾಗುತ್ತದೆ, ಅದನ್ನು ಯಾವ ಭಾಷೆಯಲ್ಲಿ ಯಾವ ಹೆಸರಿನಿಂದ ಕರೆಯಲಾಗುತ್ತದೆ ಎಮಬುದನ್ನು ಬರೆಯಲಾಗಿದೆ.

## ಬಾಹ್ಯ ಸಂಪರ್ಕ
*http://www.navakarnataka.com/bookslist.php 

ವರ್ಗ:ಕನ್ನಡ ಪುಸ್ತಕಗಳು
ಸಮಗ್ರ ನಿರೀಶ್ವರವಾದ (ಪುಸ್ತಕ)

**ಸಮಗ್ರ ನಿರೀಶ್ವರವಾದ** ಶರದ ಬೇಡೆಕರ ಅವರು ಮರಾಠಿಯಲ್ಲಿ ಬರೆದ ಪುಸ್ತಕ, ಚಂದ್ರಕಾಂತ ಪೋಕಳೆ ಅವರು ಕನ್ನಡಕ್ಕೆ ಅನುವಾದಿಸಿದ್ದಾರೆ.
 
ದೇವರ ಬಗೆಗಿನ ಕಲ್ಪನೆ ಇಂದು ನಿನ್ನೆಯದಲ್ಲ. ಮನುಷ್ಯನ ಬುದ್ಧಿ ವಿಕಾಸಗೊಳ್ಳಲು ಪ್ರಾರಂಭ ಆದಾಗಿನಿಂದಲೂ ಆತನನ್ನು ಕಾಡುತ್ತಿರುವ ಪ್ರಶ್ನೆ ಒಂದೇ - ದೇವರಿದ್ದಾನೆಯೇ ಇಲ್ಲವೇ ಎಂದು ! ಜ್ಞಾನಿಗಳು ಇದಕ್ಕೆ ಉತ್ತರವನ್ನು ತಂತಮ್ಮಲ್ಲೇ ಕಂಡು ಕೊಂಡರು. ಅಧ್ಯಾತ್ಮವಾದಿಗಳಿಗೆ ಮಾತ್ರ ಏನೇ ತಿಣುಕಾಡಿದರೂ ಇದಮಿತ್ಥಂ ಎಂದು ಹೇಳಲಾಗದ ಸಂದಿಗ್ಧ ಉಂಟಾದರೆ ನಿರೀಶ್ವರವಾದಿಗಳು ಖಡಾಖಂಡಿತವಾಗಿ ದೇವರ ಇರುವಿಕೆಯನ್ನು ಅಲ್ಲಗಳೆದಿದ್ದಾರೆ. ಈ ಅನಾದಿ - ಅನಂತ ವಿಶ್ವವು ಹಲವು ಪಂಡಿತೋತ್ತಮರ ಬುದ್ಧಿ ಮತ್ತೆಗೆ ಸಿಲುಕದ ಸೋಜಿಗ ವಾದರೂ ವಿಜ್ಞಾನಿಗಳು ಹೆಚ್ಚಿನಂಶ ನಿಗೂಢಗಳನ್ನು ಬಯಲಿಗೆಳೆದು ಪ್ರಯೋಗ ಸಹಿತ ಪ್ರಮಾಣೀಕರಿಸಿದ್ದಾರೆ. ಈಶ್ವರವಾದಿಗಳು ದೇವರು ನಿರಾಕಾರಿ ಅಂತಃಚಕ್ಷುಗಳಿಂದ ಮಾತ್ರ ಅರಿಯುವ ಅಗೋಚರ ಶಕ್ತಿ ಎಂದರು. ಹಲವು ದೇವರುಗಳನ್ನು ಸೃಷ್ಟಿಸಿದರು. ತನ್ನಂತೆಯೇ ರೂಪ ಕೊಟ್ಟರು, ಗುಡಿಗಳಲ್ಲಿ ಬಂಧಿಸಿಟ್ಟರು. ಕಲ್ಲು ದೇವರ ವಿಗ್ರಹಕ್ಕೆ ಅಪಾರ ಪ್ರಮಾಣದ ಬೆಲೆಬಾಳುವ ಆಹಾರ ಪದಾರ್ಥಗಳನ್ನು ಪೂಜೆಯ ನೆಪದಲ್ಲಿ ಸುರಿದು ಪೋಲು ಮಾಡಿದರು. ಇಲ್ಲದ ದೇವರನ್ನು ಸೃಷ್ಟಿಸಿ ಮುಗ್ಧ ಜನರನ್ನು ನಂಬಿಸಿ ಸುಲಿಗೆ ಮಾಡಿದರು. ದೇವರ ಹೆಸರಿನಲ್ಲಿ ಮನುಷ್ಯ ಸ್ವಾರ್ಥಿ ಯಾಗತೊಡಗಿದ ! ನಂಬಿಕೆ-ಅಪನಂಬಿಕೆ-ಮೂಢನಂಬಿಕೆ ಪರಸ್ಪರ ಮೇಲುಗೈಯಾಗಿ ಬೆಳೆಯತೊಡಗಿತು. ನಿರೀಶ್ವರವಾದಿಗಳು ಸ್ವತಂತ್ರವಾಗಿ ಯೋಚಿಸ ತೊಡಗಿದರು. ದೇವರ ಅಸ್ತಿತ್ವವನ್ನು ಪ್ರಾಚೀನರು ಒಪ್ಪಿದ್ದಾರೆ ಎಂಬುದು ಅದಕ್ಕೆ ಪುರಾವೆ ಖಂಡಿತ ಅಲ್ಲವೆಂದು ಅವರು ವಾದಿಸಿದರು. ಈ ಕೃತಿಯಲ್ಲಿ ಜುಗಲಬಂದಿಯಂತೆ ಈಶ್ವರವಾದಿ-ನಿರೀಶ್ವರವಾದಿ ತಂತಮ್ಮ ಅನಿಸಿಕೆಗಳನ್ನು ಪ್ರಸ್ತುತಪಡಿಸಿದಂತೆ ರೂಪಿಸಲಾಗಿದೆ. ಎಲ್ಲವೂ ದೈವ ನಿರ್ಮಿತವೆಂಬ ವಾದ ಈಶ್ವರವಾದಿಯದಾದರೆ, ಈ ಭೌತ ಜಗತ್ತು ಕಾಲಾಂತರದಲ್ಲಿ ಉತ್ಕ್ರಾಂತಿ ಯಿಂದ ರೂಪುಗೊಂಡು ಬದಲಾಗುತ್ತಾ ಇಂದಿನ ಸ್ಥಿತಿ ತಲುಪಿದೆಯೆಂದು ಸ್ಪಷ್ಟ ನೇರ ಉತ್ತರಗಳಿಂದ ನಿರೀಶ್ವರವಾದಿ ಮನವರಿಕೆ ಮಾಡಿಕೊಟ್ಟಿದ್ದಾನೆ.

## ಬಾಹ್ಯ ಸಂಪರ್ಕ
* ಚಂದ್ರಕಾಂತ ಪೋಕಳೆ ಅವರು ಪುಸ್ತಕಗಳು 
* ಸಂದರ್ಶನ: ಚಂದ್ರಕಾಂತ ಪೋಕಳೆ 

ವರ್ಗ:ಕನ್ನಡ ಪುಸ್ತಕಗಳು
ಮಹಾರಾಜಪುರಂ ಸಂತಾನಂ

**ಸಂಗೀತ ಕಲಾನಿಧಿ ಮಹಾರಾಜಪುರಂ ಸಂತಾನಂ** (ಡಿಸೆಂಬರ್ ೩, ೧೯೨೮- ಜೂನ್ ೨೪, ೧೯೯೨) ೨೦ನೆಯ ಶತಮಾನದ ಕರ್ನಾಟಕ ಶಾಸ್ತ್ರೀಯ ಸಂಗೀತ ದಿಗ್ಗಜರಲ್ಲಿ ಒಬ್ಬರು. ತಂದೆ ಮಹಾರಾಜಪುರಂ ವಿಶ್ವನಾಥ್ ಅಯ್ಯರ್ ನಂತೆಯೇ ಇವರೂ ಶಾಸ್ತ್ರಿಯ ಗಾಯಕ. 

## ಜೀವನ
ಇವರು ತಮಿಳುನಾಡಿನ ಸಿರುನಂಗುರ್ ಎಂಬ ಹಳ್ಳಿಯಲ್ಲಿ ಜನಿಸಿದರು. ಇವರು ಶ್ರೀಲಂಕಾದ ರಾಮನಾಥನ್ ಕಾಲೇಜಿನಲ್ಲಿ ಪ್ರಾಂಶುಪಾಲರಾಗಿದ್ದರು. ನಂತರ ಚೆನ್ನೈನಲ್ಲಿ ನೆಲೆಸಿದರು. 

## ಸಂಗೀತ
ತಂದೆಯ ಹತ್ತಿರ ಸಂಗೀತ ಅಭ್ಯಾಸದ ಜೊತೆಗೆ ಇವರು ಮೆಳತ್ತೂರು ಸಾಮ ದೀಕ್ಷಿತರ ಶಿಷ್ಯರಾದರು. ಮಹಾರಾಜಪುರಂ ಸಂತಾನಂ ಗಾಯನದ ಜೊತೆಗೆ ಹಲವು ಕೃತಿಗಳನ್ನು ರಚನೆ ಮಾಡಿದರು. ಅಯ್ಯಪ್ಪ, ಕಂಚಿ ಶಂಕರಾಚಾರ್ಯ, ಶ್ರೀ ಶ್ರೀ ಚಂದ್ರಶೇಖರೇಂದ್ರ ಸ್ವಾಮಿಗಳು (ಮಹಾ ಪೆರಿಯಾವರ್) ಕುರಿತು ಬಹಳಷ್ಟು ಕೃತಿಗಳನ್ನು ರಚಿಸಿದರು. "ಭೋ ಶಂಭೋ" (ರೇವತಿ), "ಮಧುರ ಮಧುರ" (ಬಾಗೇಶ್ರಿ) ಎರಡೂ ಸ್ವಾಮಿ ದಯಾನಂದ ಸರಸ್ವತಿ ವಿರಚಿತ, "ಉನ್ನೈ ಅಲ್ಲಾಲ್"(ಕಲ್ಯಾಣಿ), ಸದಾ ನಿನ್ನ ಪದಮೇ ಗತಿ (ಷಣ್ಮುಖಪ್ರಿಯ), ಶ್ರೀಚಕ್ರ ರಾಜ (ರಾಗಮಾಲಿಕೆ) "ನಳಿನಕಾಂತಿಮತಿಂ" (ರಾಗಮಾಲಿಕೆ),  "ಕ್ಷೀರಾಬ್ದಿ ಕನ್ನಿಕೆ" (ರಾಗಮಾಲಿಕೆ) ಮುಂತಾದವು ಮಹಾರಾಜಪುರಂ ಸಂತಾನಂ ಅವರ ಪ್ರಸಿದ್ಧ ಗಾಯನ ಕೃತಿಗಳು. 
ಇವರ ಇತರೆ ಪ್ರಸಿದ್ಧ ಗಾಯನ ಪುರಂದರ ದಾಸರ ಕೃತಿಗಳಾದ "ನಾರಾಯಣ ನಿನ್ನ" (ಶುದ್ಧ ಧನ್ಯಾಸಿ) ಮತ್ತು "ಗೋವಿಂದ ನಿನ್ನ". ಇವರ ಗಾಯನ ಭಕ್ತಿ ಪೂರಿತವಾಗಿದ್ದವು. ಇವರ ಮಕ್ಕಳಾದ ಮಹಾರಾಜಪುರಂ ಎಸ್ ಶ್ರೀನಿವಾಸನ್,  ಮಹಾರಾಜಪುರಂ ಎಸ್ ರಾಮಚಂದ್ರನ್ ಮತ್ತು ಇವರ ಪ್ರಮುಖ ಶಿಷ್ಯ ಡಾ. ಆರ್ ಗಣೇಶ್ ಇವರ ಸಂಗೀತ ಪರಂಪರೆಯನ್ನು ಮುಂದುವರೆಸುತ್ತಿದ್ದಾರೆ. ಪ್ರತಿ ವರ್ಷ ೩ನೇ ಡಿಸೆಂಬರ್ ಮಹಾರಾಜ ಪುರಂ ಸಂತಾನಂ ದಿನವಾಗಿ ಆಚರಿಸಲಾಗುತ್ತದೆ. 

## ನಿಧನ
ಜೂನ್ ೨೪, ೧೯೯೨ರಂದು ಕಾರಿನ ಅಪಘಾತದಲ್ಲಿ ಮಹಾರಾಜಪುರಂ ಸಂತಾನಂ ನಿಧನ ಹೊಂದಿದರು.

## ಪ್ರಶಸ್ತಿಗಳು ಮತ್ತು ಬಿರುದು
* ಪದ್ಮಶ್ರೀ - ೧೯೯೦
* "ಸಂಗೀತ ಕಲಾನಿಧಿ" ಮದ್ರಾಸ್ ಸಂಗೀತ ಅಕಾಡೆಮಿ ಅವರಿಂದ - ೧೯೮೯
* ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ - ೧೯೮೪
* ಕಲೈಮಾಮಣಿ ಪ್ರಶಸ್ತಿ - ತಮಿಳುನಾಡು ಸರ್ಕಾರದ ವತಿಯಿಂದ 
* "ಸಂಗೀತ ಸುಧಾಕರ" - ಯೋಗ ವೇದಾಂತ ವಿಶ್ವವಿದ್ಯಾಲಯ, ಋಷಿಕೇಶ್ ವತಿಯಿಂದ 
* "ಗಾನ ಕಲಾನಿಧಿ" - ಶ್ರೀ ಶ್ರೀ ಚಂದ್ರಶೇಖರ ಭಾರತಿ ಸ್ವಾಮಿಗಳು, ಶೃಂಗೇರಿ ಶಾರದಾ ಪೀಠ, ಅವರಿಂದ 
* "ಸಂಗೀತ ಸಾಗರಮೃತ ವರ್ಷಿ" - ಶ್ರೀ ಶ್ರೀ ಜಯೇಂದ್ರ ಸರಸ್ವತಿ ಸ್ವಾಮಿಗಳು, ಕಂಚಿ ಕಾಮಕೋಟಿ ಪೀಠ, ಅವರಿಂದ

ವರ್ಗ:ಕರ್ನಾಟಕ ಸಂಗೀತಕಾರರು
ವರ್ಗ:ಕರ್ನಾಟಕ ಸಂಗೀತ
ಕರ್ನಾಟಕ ಏಕೀಕರಣ ಇತಿಹಾಸ (ಪುಸ್ತಕ)

ಡಾ|| ಎಚ್. ಎಸ್. ಗೋಪಾಲ ರಾವ್ ಅವರು ಬರೆದ **"ಕರ್ನಾಟಕ ಏಕೀಕರಣ ಇತಿಹಾಸ"** ಕರ್ನಾಟಕ  ಏಕೀಕರಣ ಚಳುವಳಿಯ ಕುರಿತು 
ಮಾಹಿತಿ ನೀಡುವ ಪುಸ್ತಕ.

ಕರ್ನಾಟಕದ ಗಡಿರೇಖೆಗಳು ಅನೇಕ ಇತಿಹಾಸ ಕಾರಣಗಳಿಂದ ಕೆಲವು ಬಾರಿ ಕುಗ್ಗಿದ್ದವು, ಹಲವು ಬಾರಿ ಹಿಗ್ಗಿದ್ದವು. ಹಲವು ಕಾರಣಗಳಿಂದ 
ನೆರೆರಾಜ್ಯಗಳಲ್ಲಿ ಹಂಚಿಹೋಗಿದ್ದ ಪ್ರದೇಶವನ್ನು ಒಂದಾಗಿ ಬೆಸೆದು ಅಖಂಡ ಕರ್ನಾಟಕವಾಗಿ ಮಾಡಿದ ಪ್ರಯತ್ನವೇ ಕರ್ನಾಟಕ ಏಕೀಕರಣ ಚಳುವಳಿ.

ಈ ಚಳುವಳಿಯಲ್ಲಿ ಅನೇಕ ಮಹನೀಯರು ಭಾಗವಹಿಸಿದ್ದರು. ಹೋರಾಟದ ಮುಂಚೂಣಿಯಲ್ಲಿದ್ದ ಹಲವಾರು ನಾನಾ ರೀತಿಯ ಎಡರು ತೊಡರುಗಳನ್ನು 
ಅನುಭವಿಸಿದರು. ಕರ್ನಾಟಕ ಏಕೀಕರಣ ಚಳುವಳಿಯ ಸ್ವರೂಪ, ಅದರಲ್ಲಿ ಭಾಗವಹಿಸಿದವರ ಕುರಿತು ಸಮಗ್ರ ಮಾಹಿತಿ ಜೋತೆಗೆ ರೇಖಾಚಿತ್ರಗಳು
ಈ ಪುಸ್ತಕದಲ್ಲಿ ಇದೆ.

## ಬಾಹ್ಯ ಸಂಪರ್ಕ
* http://www.navakarnataka.com/karnataka-ekikarana-itihasa 

ವರ್ಗ:ಕನ್ನಡ ಪುಸ್ತಕಗಳು
ಭ್ರಷ್ಟಾಚಾರದ ಸುಳಿಯಲ್ಲಿ ಭಾರತ

**ಭ್ರಷ್ಟಾಚಾರದ ಸುಳಿಯಲ್ಲಿ ಭಾರತ** ವೈ. ಜಿ. ಮುರಳೀಧರನ್ ಬರೆದ ಪುಸ್ತಕ. 
*ಭ್ರಷ್ಟಾಚಾರ
ಜನಸಾಮಾನ್ಯರಿಗೆ ಸುಲಭವಾಗಿ ಅರ್ಥವಾಗುವಂತೆ ಬರೆದಿರುವ ಈ ಕೃತಿಯಲ್ಲಿ ಭ್ರಷ್ಟಾಚಾರವನ್ನು ತಡೆಗಟ್ಟುವ ಬಗ್ಗೆ ಸಾಕಷ್ಟು ಕಿವಿಮಾತುಗಳನ್ನು, ಭ್ರಷ್ಟಾಚಾರ ಬೆಳೆದಿರುವ ಅಗಾಧ ಪ್ರಮಾಣವನ್ನೂ ವಿವರಿಸಿದ್ದಾರೆ. ಇಂದು ಭ್ರಷ್ಟ ವ್ಯವಸ್ಥೆಯನ್ನು ತಡೆಗಟ್ಟುವ ಪ್ರಯತ್ನವೆಂದರೆ ಬುಡಸಹಿತ ಬೇರನ್ನು ಕೀಳುವ ಬದಲು ಮರದ ರೆಂಬೆ ಕೊಂಬೆಗಳನ್ನು ಕಡಿದು ಹಾಕುವಷ್ಟಕ್ಕೆ ಸೀಮಿತವಾಗಿದೆ. ದಿನವೂ ತಮ್ಮ ಕೆಲಸ ಕಾರ್ಯಗಳು ಸುಗಮವಾಗಿ ನಡೆಯದೆ ಇರುವುದಕ್ಕೆ ಕಾರಣ ಭ್ರಷ್ಟಾಚಾರ ಎಂಬ ಹೆಬ್ಬಂಡೆಯೊಂದು ಎದುರಾಗಿರುವುದು ಶ್ರೀಸಾಮಾನ್ಯನ ಅರಿವಿಗೆ ಬಂದಿದೆ. ಭ್ರಷ್ಟಾಚಾರದ ದೊಡ್ಡ ದೊಡ್ಡ ಹಗರಣಗಳಿಂದಾಗಿ ಬಡಜನತೆ ತನಗರಿವಿಲ್ಲದೇ ಅದರ ಆಳ ಸುಳಿಗೆ ಸಿಲುಕಿ ನರಳುತ್ತಿದೆ. ಭ್ರಷ್ಟಾಚಾರವನ್ನು ಕೊನೆಗೊಳಿಸಲು ಜನಜಾಗೃತಿ ಉಂಟುಮಾಡುವುದು, ಮಾಹಿತಿ ಹಕ್ಕು ಕಾನೂನನ್ನು ಬಳಸುವುದು, ಸರ್ಕಾರಿ ಭ್ರಷ್ಟಾಚಾರ ನಿಗ್ರಹ ಸಂಸ್ಥೆಗಳ ಹಾಗೂ ಲೋಕಯುಕ್ತರ ನೆರವನ್ನೂ ಪಡೆಯುವ ಸಲಹೆ ಈ ಪುಸ್ತಕದಲ್ಲಿ ಲಭ್ಯವಿದೆ.

## ೨೦೧೬ ರ ವರದಿ
*7 Mar, 2017
*ಪ್ರಧಾನಿ ನರೇಂದ್ರ ಮೋದಿ ಅವರು ಭ್ರಷ್ಟಾಚಾರ ನಿಯಂತ್ರಣಕ್ಕೆ ಕೈಗೊಂಡ ಕ್ರಮಗಳ ಹೊರತಾಗಿಯೂ ಭಾರತದಲ್ಲಿ ನಾಗರಿಕರು ಮೂಲ ಸೌಲಭ್ಯ ಪಡೆಯಲು ಲಂಚ ನೀಡಲೇ ಬೇಕಾದ ಒತ್ತಡದಲ್ಲಿ ಸಿಲುಕಿದ್ದಾರೆ ಎಂದು ವರದಿ ಬಹಿರಂಗಪಡಿಸಿದೆ.

*ಸರ್ಕಾರಿ ಸಾರ್ವಜನಿಕ ಸೇವೆಗಳಾದ ಶಾಲೆ, ಆಸ್ಪತ್ರೆಗಳಂತಹ ಮೂಲ ಸೌಲಭ್ಯ ಪಡೆಯಲು 10 ಮಂದಿ ಭಾರತೀಯರಲ್ಲಿ ಏಳು ಮಂದಿ(ಶೇಕಡಾ 69) ಲಂಚ ನೀಡಬೇಕಾದ ಸ್ಥಿತಿ ಇದೆ ಎಂದು ‘ಟ್ರಾನ್ಸ್‌ಪರೆನ್ಸಿ ಇಂಟರ್‌ ನ್ಯಾಷನಲ್‌’ ವರದಿಯಲ್ಲಿ ಹೇಳಿದೆ ಎಂದು ‘ಫ್ಲಿಪ್‌ಬೋರ್ಡ್‌’ ವರದಿ ಮಾಡಿದೆ.

*‘ಸಾರ್ವಜನಿಕರು ಮತ್ತು ಭ್ರಷ್ಟಾಚಾರ: ಏಷ್ಯಾ ಪೆಸಿಫಿಕ್‌’ ಶೀರ್ಷಿಕೆ ಅಡಿ 16 ರಾಷ್ಟ್ರಗಳು ಹಾಗೂ ಇತರೆ ಕೆಲವು ಪ್ರದೇಶಗಳಲ್ಲಿ ಸಮೀಕ್ಷೆ ನಡೆಸಲಾಗಿದ್ದು, ಅತಿ ಹೆಚ್ಚು ಲಂಚದ ಪ್ರಮಾಣ ಭಾರತದಲ್ಲಿ ನಡೆಯುತ್ತಿದೆ ಎಂದು ವರದಿ ಬಹಿರಂಗಪಡಿಸಿದೆ. ಭ್ರಷ್ಟಾಚಾರ ವಿರೋಧಿ ಸಂಘಟನೆ 2016ರ ಮಾರ್ಚ್‌ ಮತ್ತು ಏಪ್ರಿಲ್‌ನಲ್ಲಿ ಭಾರತದಲ್ಲಿ 2,802 ಜನರ ಮುಖಾ ಮುಖಿ ಸಂದರ್ಶನ ನಡೆಸಿದೆ.

## ಬಾಹ್ಯ ಸಂಪರ್ಕ
* Muralidharan Yg Facebook.

## ಉಲ್ಲೇಖಗಳು 
## ಉಲ್ಲೇಖ
ವರ್ಗ:ಕನ್ನಡ ಪುಸ್ತಕಗಳು
ಉಪೇಂದ್ರ ಪೈ

(26-11-1895 to 13-12-1956)
'ಉಪೇಂದ್ರ ಪೈ' ಅವರ ಅಜ್ಜ,  ಶ್ರೀ ರಂಗ ಪೈ ಅವರಿಗೆ, ೭ ಗಂಡು ಮಕ್ಕಳು ಹಾಗು ೩ ಹೆಣ್ಣು ಮಕ್ಕಳು. ಅವರಲ್ಲಿ ಅನಂತ ಪೈ ೪ ನೆಯ ಮಗ. ಅನಂತ ಪೈ ಅವರಿಗೆ ೪ ಗಂಡು ಮಕ್ಕಳು ಹಾಗೂ ಒಬ್ಬ ಮಗಳು. ಉಪೇಂದ್ರ ಎರಡನೆಯ ಮಗ.
## ವಿದ್ಯಾಭ್ಯಾಸ
ಉಡುಪಿಯಲ್ಲಿ ಪ್ರಾಥಮಿಕ ಶಾಲೆಯ ನಂತರ, ಮಂಗಳೂರಿಗೆ ಹೋಗಿ ಮೊದಲ ವರ್ಷದ ಪ್ರೌಢಶಾಲಾ ವಿದ್ಯಾಭ್ಯಾಸವನ್ನು ಮುಗಿಸಿದರು. ಮುಂದಿನ ವರ್ಷ, ಕುಮಟಾಗೆ ಹೋದರು. ಕೊನೆಗೆ ಪ್ರೌಢಶಾಲಾ ವಿದ್ಯಾಭ್ಯಾಸ ಕಾರವಾರದಲ್ಲಿ ಮುಗಿಯಿತು. ಕಾಲೇಜ್ ವಿದ್ಯಾಭ್ಯಾಸಕ್ಕೆ ಬರೋಡ ನಗರಕ್ಕೆ ಹೊದರು. ಅಲ್ಲಿ ಇಂಟರ್ ಮಿಡಿಯೇಟ್ ಮೊದಲ ವರ್ಷವನ್ನು ಮುಗಿಸಿದರು. ಕೊನೆಯ ವರ್ಷದ ಇಂಟರ್ಮೀಡಿಯೇಟ್ ಪರೀಕ್ಷೆಗೆ 'ಬೊಂಬಾಯಿನ ಎಲ್ಫಿನ್ ಸ್ಟನ್ ಕಾಲೇಜಿ'ಗೆ ಸೇರಿದರು. ಅಲ್ಲಿಂದ ಮುಂದೆ ಅವರು ವಿದ್ಯಾಭ್ಯಾಸದ ಕಡೆ ಹೆಚ್ಚಿಗೆ ಗಮನ ಕೊಡಲಿಲ್ಲ. 
### ವ್ಯಕ್ತಿತ್ವ
'ಉಪೇಂದ್ರ ಪೈ'  ಒಳ್ಳೆಯ ಧಾರಾಳಿ, ಮತ್ತು ತಮ್ಮ ಕೈಲಾದ ಜನ ಸಹಾಯಕ್ಕೆ ಸದಾ ಸಿದ್ಧರು. ವಿಶಾಲವಾದ ಮನಸ್ಸು, ಮತ್ತು ಧಾರಾಳಿ, ಪರಿಶ್ರಮಿ, ಪ್ರಾಮಾಣಿಕ ಯಾವುದೇ ವಸ್ತುಗಳನ್ನು ಹಾಗೂ ಯುವ ಪರಿಶ್ರಮವನ್ನು ದುರುಪಯೋಗ ಮಾಡುವುದು ಅವರಿಗೆ ಸರಿ ಬೀಳುತ್ತಿರಲಿಲ್ಲ. ಅಪಾರ ಸಹನೆಯಿಂದ ತಮ್ಮ ಸರತಿ ಬರುವವರೆಗೂ ಕಾಯಲು ಯಾವಾಗಲೂ ಸಿದ್ಧರಾಗಿದ್ದರು. ಬರೋಡದಲ್ಲಿದ್ದಾಗ 'ಕಲಿಯಾನ್ ಪುರದಲ್ಲಿ'ಹಿಂದೂ ಹೈಯರ್ ಪ್ರೈಮರಿ ಸ್ಕೂಲ್' ನ ಆಡಳಿತವನ್ನು ನೋಡಿಕೊಳ್ಳುವ ಜವಾಬ್ದಾರಿ ವಹಿಸಿದರು. ಮಹಾತ್ಮ ಗಾಂಧಿಯವರು ಕರೆಕೊಟ್ಟ 'ಹೋಂ ರೂಲ್' ಅಂದೋಳನದಲ್ಲಿ ಸಕ್ರಿಯವಾಗಿ ಭಾಗವಹಿಸಿದ್ದರು. ಬ್ರಿಟಿಷರ ಆಡಳಿತದ ವಿರುದ್ಧ ಜನರನ್ನು ಎಚ್ಚರಿಸಿದರು. 'ರಾಷ್ಟ್ರೀಯ ವಿದ್ಯಾಮಂದಿರ್' ಸ್ಥಾಪಿಸಿದರು. (ನ್ಯಾಷನಲ್ ಹೈಸ್ಕೂಲ್) ಉಡುಪಿಯಲ್ಲಿ ೧೯೩೨ ರಲ್ಲಿ 'ರಾಮಕೃಷ್ಣ ಥಿಯೇಟರ್' ಎಂದು ಹೆಸರಿನ 'ಫಿಲ್ಮ್ ಥಿಯೇಟರ್' ಸ್ಥಾಪಿಸಿದರು. 'ಚಿತ್ರಲೇಖ' ಎಂಬ 'ಫಿಲ್ಮ್ ಮ್ಯಾಗಜೈನ್' ಶುರುಮಾಡಿದರು.
### ಶ್ರಿ.ತೋನ್ಸೆ ಉಪೇಂದ್ರ ಅನಂತ ಪೈ
ಪೈ ಪರಿವಾರದ ಉದ್ಯಮ ಶುರುವಾದದ್ದು, ಉಪೇಂದ್ರ ಪೈ ನೇಕಾರಿಗೆ ಮತ್ತು ರೈತರಿಗೆ ಧನ ಸಹಾಯ ಮಾಡುವ ಉದ್ದೇಶದಿಂದ,ಸ್ಥಾಪಿಸಿದ ಬ್ಯಾಂಕಿಂಗ್ ಸಂಸ್ಥೆ, 'ಕೆನರಾ ಇಂಡಸ್ಟ್ರಿಯಲ್ ಅಂಡ್ ಬ್ಯಾಂಕಿಂಗ್ ಸಿಂಡಿಕೇಟ್,' 'ಸಿಂಡಿಕೇಟ್ ಬ್ಯಾಂಕ್' ಗೆ ದಾರಿಯಾಯಿತು. ೧೯೪೩ ರಲ್ಲಿ ಆರಂಭಗೊಂಡ 'ಮಹಾರಾಷ್ಟ್ರ ಅಪೆಕ್ಸ್ ಕಾರ್ಪೋರೇಶನ್' ಎಂಬ ಸಂಸ್ಥೆ ಉಪೇಂದ್ರ ಪೈರಿಗೆ, ಬಹಳ ಪ್ರಿಯವಾದದ್ದು. ಆನಂತ್ ಪೈ ತಮ್ಮ ತನುಮನ ಧನಗಳನ್ನೂ ಹಾಗೂ ಆದುವರೆಗೂ ಗಳಿಸಿದ ತಮ್ಮ ಅನುಭವವನ್ನು ಆ ಸಂಸ್ಥೆಯ ಬೆಳವಣಿಗೆ ಮುಡಿಪಾಗಿಟ್ಟರು. ೧೯೫೬ ರಲ್ಲಿ 'ಮ್ಯಾನೇಜಿಂಗ್ ಡೈರೆಕ್ಟರ್ ಪೋಸ್ಟ್' ನಲ್ಲಿ ಕೆಲಸಮಾಡುತ್ತಿರುವಾಗಲೇ ತಮ್ಮ ಕೆಲಸದಿಂದ ನಿವೃತ್ತರಾದರು.
## ಗ್ರಾಮ ಸೇವಾ ಪ್ರತಿಷ್ಠಾನ್ ಸ್ಥಾಪನೆ 
'ಮಣಿಪಾಲ್ ಗ್ರಾಮ'ದಲ್ಲಿ ಆದ ಗಮನಾರ್ಹ ಸರ್ವತೋಮುಖ ಪ್ರಗತಿಯನ್ನು ಗಮನಿಸಿ, 'ಗ್ರಾಮ ಸೇವಾ ಪ್ರತಿಷ್ಠಾನ್' ಎಂಬ ಸೇವಾ ಸಂಸ್ಥೆಯನ್ನು ಸ್ಥಾಪಿಸಿದರು. ಊರಿನ ಸಾವಿರಾರು ನಿವಾಸಿಗಳನ್ನು ಆಧ್ಯಾತ್ಮಿಕವಾಗಿ ಒಂದು ಮಾಡಲು 'ಗೀತಾ ಮಂದಿರ್' ಎಂಬ ಮಂದಿರವನ್ನು 'ಮಣಿಪಾಲ್' ನಲ್ಲಿ ಶುರು ಮಾಡಿದರು ಅಲ್ಲಿ 'ಭಗವದ್ಗೀತಾ ಪ್ರವಚನ'ಗಳನ್ನೂ ಆಯೋಜಿಸಿದರು. ಸರಳ ಜೀವನ, ತಮ್ಮ ಕೃತಿ ಮತ್ತು ಕಾರ್ಯಗಳಲ್ಲಿ ತಂದರು. 'ಮಹಾತ್ಮ ಗಾಂಧೀಜಿ'ಯವರ ವಿದೇಶಿ ವಸ್ತ್ರಗಳನ್ನು ನಿಷೇಧಿಸುವ ಕಾರ್ಯದಲ್ಲಿ ತಮ್ಮ ಸಹಕಾರವನ್ನು ಘೋಷಿಸಿದರು. ತಮ್ಮ ಜೀವನದುದ್ದಕ್ಕೂ ಸರಳ ಜೀವನಕ್ಕೆ ಬಹಳ ಒತ್ತುಕೊಟ್ಟರು.
## ಉಲ್ಲೇಖಗಳು

ವರ್ಗ:ಸಮಾಜಸೇವಕರು
ಸ್ಮೃತಿ ಇರಾನಿ

**ಸ್ಮೃತಿ ಜ಼ುಬಿನ್ ಇರಾನಿ** (ಹಿಂದೆ ಸ್ಮೃತಿ ಮಲ್ಹೋತ್ರ) ಭಾರತೀಯ ಸರ್ಕಾರದ ಜವಳಿ ಸಚಿವರು. ಇವರು ಮಾಜಿ-ರೂಪಸದರ್ಶಿ, ನಟಿ ಹಾಗು ನಿರ್ಮಾಪಕಿ. ಭಾರತೀಯ ಜನತಾ ಪಕ್ಷದ ರಾಜ್ಯ ಸಭೆಯ ಸದಸ್ಯರಾಗಿ ಈಗ ನರೇಂದ್ರ ಮೋದಿಯವರ ಸಂಪುಟದಲ್ಲಿ ಸಚಿವೆಯಾಗಿದ್ದಾರೆ.

## ಬಾಲ್ಯ ಮತ್ತು ಶಿಕ್ಷಣ
ಸ್ಮೃತಿ ಇರಾನಿ ಅವರ ತಾಯಿ ಶಿಬಾನಿ ಮತ್ತು ತಂದೆ ಅಜಯ್ ಕುಮಾರ್ ಮಲ್ಹೋತ್ರಾ. ಅವರು ಮೂವರು ಸಹೋದರಿಯರಲ್ಲಿ ಹಿರಿಯರಾಗಿದ್ದಾರೆ. ಅವರು ನವದೆಹಲಿಯ ಹೋಲಿ ಚೈಲ್ಡ್ ಆಕ್ಸಿಲಿಯಮ್ ಶಾಲೆಯಲ್ಲಿ ೧೨ನೇ ತರಗತಿ ಪೂರೈಸಿದರು. ನಂತರ ಅವರು ದೆಹಲಿ ವಿಶ್ವವಿದ್ಯಾಲಯದ ಸ್ಕೂಲ್ ಆಫ್ ಓಪನ್ ಅಲ್ಲಿ ಕಲಿಕೆಗೆ ಸೇರಿಕೊಂಡರು.

## ರೂಪದರ್ಶಿ ಹಾಗೂ ನಟನೆ
ಸ್ಮೃತಿ ಇರಾನಿ ಸೌಂದರ್ಯ ಸ್ಪರ್ಧೆ ಮಿಸ್ ಇಂಡಿಯಾ ೧೯೯೮ರಲ್ಲಿ ಭಾಗವಹಿಸಿದ್ದರು. ೧೯೯೮ರಲ್ಲಿ "ಸಾವನ್ ಮೇ ಲಗ್ ಗಯಿ ಆಗ್" ಆಲ್ಬಂನಲ್ಲಿ ನಟಿಸಿದರು. ೨೦೦೦ನೆ ಇಸವಿಯಲ್ಲಿ, ಆತಿಶ್ ಮತ್ತು ಹಮ್ ಹೈ ಕಲ್ ಆಜ್ ಔರ್ ಕಲ್ ಅವರೊಂದಿಗೆ ಸ್ಟಾರ್ ಪ್ಲಸ್ನಲ್ಲಿ ಪ್ರಸಾರವಾಗುತ್ತಿದ್ದ ಟಿವಿ ಸರಣಿಯಲ್ಲಿ ನಟಿಸಿದ್ದರು. ನಾಲ್ಕು ಭಾರತೀಯ ಟೆಲಿ ಪ್ರಶಸ್ತಿಗಳನ್ನು ಮತ್ತು ಅತ್ಯುತ್ತಮ ನಟಿಗಾಗಿ ಸತತ ಐದು ಬಾರಿ ಭಾರತೀಯ ಟೆಲಿವಿಷನ್ ಅಕಾಡೆಮಿ ಪ್ರಶಸ್ತಿಯನ್ನು ಪಡೆದಿದ್ದಾರೆ. ೨೦೧೨ರಲ್ಲಿ ಅವರು ಬಂಗಾಳಿ ಚಲನಚಿತ್ರ ಅಮೃತಾದಲ್ಲಿ ಕೆಲಸ ಮಾಡಿದರು.೨೦೦೧ ರಲ್ಲಿ, ಅವರು ಝೀ ಟಿವಿಯ ರಾಮಾಯಣದಲ್ಲಿ ಮಹಾಕಾವ್ಯದ ಪಾತ್ರವಾದ ಸೀತಾ ಪಾತ್ರವನ್ನೂ ನಿರ್ವಹಿಸಿದರು. ೨೦೦೬ರಲ್ಲಿ ಇರಾನಿ ಅವರು ಬಾಲಾಜಿ ಟೆಲಿಫಿಲ್ಮ್ಸ್ನ ಮುಖಪುಟದಲ್ಲಿ ತೆರೆ ಕಂಡ ಥೋಡಿ ಸಿ ಸಿ ಜಮೀನ್ ತೋಡ ಸ ಆಸ್ಮಾನ್ ಚಿತ್ರದ ಸಹ ನಿರ್ಮಾಪಕರಾಗಿದ್ದರು.

## ರಾಜಕೀಯ
ಸ್ಮೃತಿ ಇರಾನಿ ೨೦೦೩ರಲ್ಲಿ ಭಾರತೀಯ ಜನತಾ ಪಾರ್ಟಿಯನ್ನು ಸೇರಿದರು. ಅವರು ೨೦೦೪ರಲ್ಲಿ ಮಹಾರಾಷ್ಟ್ರ ಯೂತ್ ವಿಂಗ್ನ ಉಪಾಧ್ಯಕ್ಷರಾಗಿದ್ದರು.ಜುಲೈ ೨೦೧೬ರ ಕ್ಯಾಬಿನೆಟ್ ಪುನರ್ರಚನೆಯಲ್ಲಿ ಮಾನವ ಸಂಪನ್ಮೂಲ ಅಭಿವೃದ್ಧಿ ಸಚಿವಾಲಯದ ಬದಲಾಗಿ ಟೆಕ್ಸ್ಟೈಲ್ಸ್ ಸಚಿವಾಲಯಕ್ಕೆ ಅವರಿಗೆ ಅಧಿಕಾರ ನೀಡಲಾಯಿತು. ಮಾಜಿ ಸಚಿವ ಎಂ.ವೆಂಕಯ್ಯ ನಾಯ್ಡು ಅವರು ಉಪಾಧ್ಯಕ್ಷ ಚುನಾವಣೆಯಲ್ಲಿ ಪಾಲ್ಗೊಳ್ಳಲು ಸಚಿವಾಲಯದಿಂದ ರಾಜಿನಾಮೆ ನೀಡಿದಾಗ ಜುಲೈ ೨೦೧೭ರಲ್ಲಿ ಮಾಹಿತಿ ಮತ್ತು ಪ್ರಸಾರ ಸಚಿವಾಲಯದ ಹೆಚ್ಚುವರಿ ಅಧಿಕಾರವನ್ನು ಅವರಿಗೆ ನೀಡಲಾಯಿತು.
೨೦೧೦ರ ಆರಂಭದಲ್ಲಿ  ಬಿಜೆಪಿಯ ರಾಷ್ಟ್ರೀಯ ಕಾರ್ಯದರ್ಶಿಯಾಗಿ ಇರಾನಿ ನೇಮಕಗೊಂಡರು ಮತ್ತು ಜೂನ್ ೨೪ರಂದು ಅವರನ್ನು ಬಿಜೆಪಿ ಮಹಿಳಾ ವಿಭಾಗದ ಬಿಜೆಪಿ ಮಹಿಳಾ ಮೋರ್ಚಾದ ಅಖಿಲ ಭಾರತ ಅಧ್ಯಕ್ಷೆಯಾಗಿ ನೇಮಿಸಲಾಯಿತು. 
ಉತ್ತರ ಪ್ರದೇಶದ ಅಮೇಥಿ ಕ್ಷೇತ್ರದಲ್ಲಿ ರಾಹುಲ್ ಗಾಂಧಿಯವರ ವಿರುದ್ಧ ೨೦೧೪ರ ಸಾರ್ವತ್ರಿಕ ಚುನಾವಣೆಯಲ್ಲಿ ಇರಾನಿ ಸ್ಪರ್ಧಿಸಿದ್ದಾರೆ. ೨೬ ಮೇ ೨೦೧೪ ರಂದು ಪ್ರಧಾನ ಮಂತ್ರಿ ನರೇಂದ್ರ ಮೋದಿ ಅವರ ಸಚಿವ ಸಂಪುಟದಲ್ಲಿ ಮಾನವ ಸಂಪನ್ಮೂಲ ಅಭಿವೃದ್ಧಿ ಸಚಿವರಾಗಿ ನೇಮಕಗೊಂಡರು.

## ಟಿವಿ ಪ್ರದರ್ಶನಗಳು
### ಸಿನಿಮಾಗಳು
### ರಂಗಭೂಮಿ ಯೋಜನೆಗಳು
## ಪ್ರಶಸ್ತಿಗಳು
## ಉಲ್ಲೇಖಗಳು
ವರ್ಗ:ರಾಜಕಾರಣಿಗಳು
ನಮ್ಮ ನಾಡು ಕರ್ನಾಟಕ (ಪುಸ್ತಕ)

**ನಮ್ಮ ನಾಡು ಕರ್ನಾಟಕ** ಡಾ.ಎಚ್.ಎಸ್. ಗೋಪಾಲ ರಾವ್ ಬರೆದ ಪುಸ್ತಕ.

ಕರ್ನಾಟಕವನ್ನು ಅರಿಯುವುದು ಹೇಗೆ? ಅದರ  ಪ್ರಾಕೃತಿಕ ಸಂಪತ್ತು, ಇತಿಹಾಸ ಸಂಪತ್ತು, ಸಾಂಸ್ಕೃತಿಕ ಸಂಪತ್ತು, ಕೈಗಾರಿಕಾ ಸಂಪತ್ತು ಹಾಗೂ ಪ್ರೇಕ್ಷಣೀಯ ಸ್ಥಳಗಳ ಬಗ್ಗೆ ತಿಳಿಯಲು ಚಿಕ್ಕವರಿಗಾಗಲಿ, ದೊಡ್ಡವರಿಗಾಗಲಿ ಈ ಪುಸ್ತಕ ತುಂಬ ಉಪಯುಕ್ತವಾದದ್ದು.ಇದರಲ್ಲಿ ಸಂಶೋಧನೆಯ ಭಾರವಿಲ್ಲ. ನಮ್ಮ ನಾಡಿನ ಸ್ಥೂಲವಾದ ಆದರೆ ಪ್ರಾತಿನಿಧಿಕವಾದ ಒಂದು ಚಿತ್ರವನ್ನು ನೀಡುತ್ತದೆ. ಕಡೆಯ ಪುಟಗಳಲ್ಲಿ 'ಕರ್ನಾಟಕದ ಕೆಲವು ಮೊದಲುಗಳು' ಉಪಯುಕ್ತ ಮಾಹಿತಿಯಾಗಿದೆ.

## ಬಾಹ್ಯ ಸಂಪರ್ಕ
* ಡಾ.ಎಚ್.ಎಸ್. ಗೋಪಾಲ ರಾವ್ ಅವರ ಪುಸ್ತಕಗಳು
* ಡಾ.ಎಚ್.ಎಸ್. ಗೋಪಾಲ ರಾವ್, ಪ್ರಜಾ ವಾಣಿ 

ವರ್ಗ:ಕನ್ನಡ ಪುಸ್ತಕಗಳು
ಪಾಪ್ಕಾರ್ನ್

ಮೆಕ್ಕೆ ಜೋಳದ ತೆನೆಗಳನ್ನು ಕಾಯಿಸಿದಾಗ ಅವುಗಳು ಅರಳಿ **ಪಾಪ್‌ಕಾರ್ನ್** ಎಂದೆನಿಸುತ್ತವೆ. ‍ಚಾರ್ಲ್ಸ್ ಕ್ರೇಟರ್ಸ್ ಎಂಬುವವರು ಮೊದಲ ಬೃಹತ್ ಪ್ರಮಾಣದ ಪಾಪ್‌ಕಾರ್ನ್ ತಯಾರಿಸುವ ಯಂತ್ರವನ್ನು ಕಂಡುಹಿಡಿದರು. ಒಂದು ಅಂದಾಜಿನಂತೆ ಸುಮಾರು ೯೦೦೦ ಸಾವಿರ ವರ್ಷಗಳಿಂದಲೆ ಮಾನವನಿಗೆ ಪಾಪ್‌ಕಾರ್ನ್ ತಯಾರಿಸುವ ವಿಧಾನಗಳ ಬಗ್ಗೆ ಅರಿವಿತ್ತು. ಗ್ರೇಟ್ ಡಿಪ್ರೆಶನ್ ಸಮಯದಲ್ಲಿ ಪಾಪ್‌ಕಾರ್ನ್ ಅಮೇರಿಕದ ಜನ-ಸಾಮಾನ್ಯರನ್ನು ತಲುಪಿತು. ಇಂದು ವಿಶ್ವದಾದ್ಯಂತ ಪಾಪ್‌ಕಾರ್ನ್ ಒಂದು ಖಾದ್ಯ ತಿಂಡಿಯಾಗಿ ಜನಪ್ರೀಯಗೊಂಡಿದೆ.

ಕೋಲಾರ, ಚಿಕ್ಕಬಳ್ಳಾಪುರ ಮತ್ತು ಬೆಂಗಳೂರು ಗ್ರಾಮಾಂತರ ಜಿಲ್ಲಾ ವ್ಯಾಪ್ತಿಯಲ್ಲಿ ಪಾಪ್‌ಕಾರ್ನ್ ಜೋಳವನ್ನು ಅತ್ಯಧಿಕ ಪ್ರಮಾಣದಲ್ಲಿ ಬೆಳೆಯಲಾಗುತ್ತಿದೆ. ಆದರೆ ವಿದೇಶಿ ಆಮದು ಪರಿಣಾಮ ರೈತರು ಬೆಳೆದ ಬೆಳೆಗೆ ಬೇಡಿಕೆ ಇಲ್ಲವಾಗಿದೆ. ಕೆಲ ರೈತರು ಪಾಪ್‌ಕಾರ್ನ್ ಜೋಳವನ್ನು ಅಗ್ಗದ ಬೆಲೆಗೆ ಕೋಳಿ ಫಾರಂಗಳಿಗೆ ಮಾರುತ್ತಿದ್ದಾರೆ.
ವಿದೇಶದಿಂದ ಪುರಿ ಜೋಳ (ಪಾಪ್‌ಕಾರ್ನ್) ಯಾವುದೇ ಕಾರಣಕ್ಕೂ ಆಮದು ಮಾಡಿಕೊಳ್ಳಬಾರದು. ದೇಶಿಯ ಪುರಿ ಜೋಳಕ್ಕೆ ಆದ್ಯತೆ ನೀಡಬೇಕೆ ಹೊರತು ವಿದೇಶದಿಂದ ಪುರಿ ಜೋಳ ಆಮದು ಮಾಡಿಕೊಳ್ಳಬಾರದು ಎಂದು ರೈತ ಮುಖಂಡ ಅಶ್ವತ್ಥ್‌ರೆಡ್ಡಿ ಆಗ್ರಹಿಸಿದರು. 

ವರ್ಗ:ಆಹಾರ
ವಿಕ್ರಮೋರ್ವಶೀಯಮ್

**ವಿಕ್ರಮೋರ್ವಶೀಯಮ್** ಕಾಳಿದಾಸ ರಚಿಸಿರುವ ಸಂಸ್ಕೃತ ನಾಟಕ.

ಸಂಸ್ಕೃತ ನಾಟಕಕಾರ ಕಾಳಿದಾಸನ ನಾಟಕಗಳಲ್ಲಿ **ವಿಕ್ರಮೋರ್ವಶಿಯಂ** ಒಂದು .ವಿಕ್ರಮ ಎಂದು ಬಿರುದಾಂಕಿತನಾದ ಪುರೂರವ ಮತ್ತು ಅಪ್ಸರೆ ಊರ್ವಶಿಯ ನಡುವಿನ ಪ್ರೇಮ ಪ್ರಕರಣವು ಇದರಲ್ಲಿ ಚಿತ್ರಿತವಾಗಿದೆ. ಜಗತ್ತಿನ ಅತ್ಯಂತ ಹಳೆಯ ಪ್ರೇಮಕಥೆಗಳಲ್ಲಿ ಒಂದೆಂದು ಪ್ರಶಂಸಿಸಲ್ಪಟ್ಟ ಮೂಲ ಕಥೆಯು ಋಗ್ವೇದ, ಪುರಾಣಗಳು ಮತ್ತು ಹರಿವಂಶಗಳಲ್ಲಿ ಕಂಡುಬರುತ್ತದೆ. ಉರ್ವಶಿ ಮತ್ತು ಪುರೂರವರ ನಡುವಿನ ಪ್ರೇಮವು ಅಡೆತಡೆಗಳನ್ನು ನಿವಾರಿಸಿ ಶುಭವಾಗುತ್ತದೆ. ಈ ಕೃತಿ  ಮಾನವ ಮತ್ತು ದೈವಿಕ ಲೋಕಗಳನ್ನು ಸಂಪರ್ಕಿಸುವ ಕಥಾವಸ್ತುವನ್ನು ಹೊಂದಿರುವ ನಾಟಕಗಳ ಸಂಗ್ರಹವಾಗಿದೆ.

## ಕಥಾಹಂದರ 
ರಾಕ್ಷಸ ಕೇಸಿ ಅಪಹರಿಸಿದ್ದ ಊರ್ವಶಿಯನ್ನು ಪುರೂರವ ಮುಕ್ತಗೊಳಿಸುತ್ತಾನೆ . ನಂತರ ಅವರು ಪ್ರೀತಿಯಲ್ಲಿ ಸಿಲುಕುತ್ತಾರೆ. ಆದಾಗ್ಯೂ, ಪುರೂರವನಿಗೆ ಪ್ರೇಮಪತ್ರ ಬರೆದ ಊರ್ವಶಿ, "ಲಕ್ಷ್ಮಿ ಕಲ್ಯಾಣಂ" ನಾಟಕದಲ್ಲಿ ಲಕ್ಷ್ಮಿಯ ಪಾತ್ರವನ್ನು ನಿರ್ವಹಿಸಲು ಸ್ವರ್ಗಕ್ಕೆ ಹಿಂತಿರುಗಬೇಕಾಯಿತು . ಪುರೂರವನನ್ನು ಧ್ಯಾನಿಸುತ್ತಿದ್ದ ಊರ್ವಶಿ ತನ್ನ ಅಭಿನಯದ ಸಮಯದಲ್ಲಿ ತನ್ನ ಮಾತಿನಲ್ಲಿ ತಪ್ಪು ಮಾಡಿದಳು. ತಪ್ಪೆಂದರೆ ಪುರುಷೋತ್ತಮನ ಹೆಸರಿನ ಬದಲಿಗೆ ಪುರೂರವಸ್ ಎಂದು ಹೇಳಿದ್ದು. ಇದನ್ನು ಕೇಳಿ ಕೋಪಗೊಂಡ ನಾಟಕ ಶಿಕ್ಷಕ ಭರತ ಮುನಿ ಅವಳನ್ನು ಭೂಮಿಗೆ ಹಿಂತಿರುಗಿಸಿದನು. ಶಾಪವೆಂದರೆ ಅವಳು ತನ್ನ ಪ್ರಿಯತಮ ಪುರೂರವಸ್ಸಿನೊಂದಿಗೆ ಮಗ ಹುಟ್ಟುವವರೆಗೂ ಬದುಕಬಹುದಾದರೂ, ಅವಳ ತಂದೆ ಮಗನನ್ನು ನೋಡಿದ ಕ್ಷಣ, ಅವಳು ಸ್ವರ್ಗಕ್ಕೆ ಹಿಂತಿರುಗುತ್ತಾಳೆ. ಈ ರೀತಿಯಾಗಿ, ಕಥೆಯು ವಿವಿಧ ಕಾಕತಾಳೀಯಗಳ ಮೂಲಕ ಸಾಗುತ್ತದೆ. ಪುರೂರವಸ್ಸಿನೊಂದಿಗಿನ ಪ್ರೇಮ ವಿವಾದದ ಸಮಯದಲ್ಲಿ, ಕುಮಾರ ವನವನ್ನು ಪ್ರವೇಶಿಸಿದ ನಂತರ ಊರ್ವಶಿಯು ಬಳ್ಳಿಯಾಗಿ ರೂಪಾಂತರಗೊಂಡಳು, ಅಲ್ಲಿ ಮಹಿಳೆಯರಿಗೆ ಅವಕಾಶವಿರಲಿಲ್ಲ. ಆದರೂ, ಊರ್ವಶಿ ಅಂತಿಮವಾಗಿ ತನ್ನ ರೂಪವನ್ನು ಮರಳಿ ಪಡೆದು ಶಾಪದಿಂದ ಮುಕ್ತಳಾಗಿ ತನ್ನ ಪತಿಯೊಂದಿಗೆ ಭೂಮಿಯ ಮೇಲೆ ವಾಸಿಸಿದಾಗ ನಾಟಕವು ಸುಖಾಂತ್ಯವನ್ನು ತಲುಪುತ್ತದೆ .

## ನಾಟಕ ಸಾರಾಂಶ 
ಊರ್ವಶಿಯನ್ನು ಪಡೆದ ನಂತರ ಹಲವು ವರ್ಷಗಳ ಕಾಲ ಸಂತೋಷದಿಂದ ಬದುಕುತ್ತಿದ್ದ ರಾಜ ಪುರೂರವನಿಗೆ , ಒಂದು ದಿನ ಊರ್ವಶಿ ಅವನಿಗೆ ಹೇಳದೆ ಬಿಟ್ಟು ಹೋದಾಗ ಅವನು ತುಂಬಾ ತೊಂದರೆಗೀಡಾದನು .
ನಂತರ, ದುಃಖ ಕಡಿಮೆಯಾದಂತೆ, ನನ್ನ ಮನಸ್ಸಿನಲ್ಲಿ ಉತ್ಸಾಹ ಹುಟ್ಟಿಕೊಂಡಿತು. ನಾನು, ಒಬ್ಬ ಮಹಾನ್ ರಾಜ, ಒಬ್ಬ ಮಹಿಳೆಯ ಬಲೆಗೆ ಬಿದ್ದು ಅವಳ ಕೈಗೊಂಬೆಯಾದೆ. ಊರ್ವಶಿ ನನಗೆ ವೇದ ಶ್ಲೋಕಗಳನ್ನು ಉಲ್ಲೇಖಿಸಿದರೂ, ಅವಳ ಬೋಧನೆಗಳು ನನ್ನ ಮನಸ್ಸಿನಲ್ಲಿ ಪ್ರವೇಶಿಸಲಿಲ್ಲ. ನಾನು ಹಾವನ್ನು ಹಗ್ಗವೆಂದು ಪರಿಗಣಿಸಿದ್ದು ನನ್ನ ತಪ್ಪು. ಬುದ್ಧಿವಂತರು ದುಷ್ಟ ಜನರ ಸಹವಾಸವನ್ನು ತ್ಯಜಿಸಬೇಕು. ಸಂತರನ್ನು ಪೂಜಿಸುವ ಮತ್ತು ಅವರ ಸೇವೆ ಮಾಡುವವರಿಗೆ, ಕರ್ಮ ಎಂಬ ಅಜ್ಞಾನದ ಕತ್ತಲೆ ಮಾಯವಾಗುತ್ತದೆ. ದುಃಖದ ಸಾಗರದಲ್ಲಿ ಮುಳುಗುತ್ತಿರುವವರಿಗೆ, ಬ್ರಹ್ಮವನ್ನು ತಿಳಿದಿರುವ ಬುದ್ಧಿವಂತರು ಘನ ದೋಣಿಯಂತೆ.

ಆಧ್ಯಾತ್ಮಿಕ ಜ್ಞಾನೋದಯವಾದ ನಂತರ, ರಾಜ ಪುರೂರವನು ಪ್ರಪಂಚದ ಮೇಲಿನ ಎಲ್ಲಾ ಬಾಂಧವ್ಯವನ್ನು ಕಳೆದುಕೊಂಡನು. ಅವನ ಎಲ್ಲಾ ಅಜ್ಞಾನ ಮತ್ತು ಬಾಂಧವ್ಯಗಳು ನಾಶವಾದವು. ಅವನು ಮೋಹ ಮತ್ತು ಬಾಂಧವ್ಯದಿಂದ ಮುಕ್ತನಾಗಿ ಆಧ್ಯಾತ್ಮಿಕ ಋಷಿಯಾಗಿ ಭೂಮಿಯಲ್ಲಿ ಸಂಚರಿಸಿದನು .
ಕಾಳಿದಾಸನು ಕಥೆಯನ್ನು ಹಲವು ಮಾರ್ಪಾಡುಗಳೊಂದಿಗೆ ಬಳಸುತ್ತಾನೆ.
## ಜನಪ್ರಿಯ ಸಂಸ್ಕೃತಿಯಲ್ಲಿ 
ಕಾಳಿದಾಸನ ನಾಟಕ 'ವಿಕ್ರಮೋರ್ವಶಿಯಂ' ಆಧಾರಿತ 'ಮನಲಾನೆ ಮಂಗೈಯಿನ್ ಪಾಕಿಯಂ' ಎಂಬ ತಮಿಳು ಚಲನಚಿತ್ರ 1957 ರಲ್ಲಿ ಬಿಡುಗಡೆಯಾಯಿತು.

ವರ್ಗ:ಸಂಸ್ಕೃತ ಸಾಹಿತ್ಯ
ವರ್ಗ:ನಾಟಕ
ವರ್ಗ:ಸಂಸ್ಕೃತ ಗ್ರಂಥಗಳು
ಭಾರತದಲ್ಲಿ ಮೊಬೈಲ್ ಚಂದಾದಾರರ ಸಂಖ್ಯೆ

## ಭಾರತದಲ್ಲಿ ಸಂಪರ್ಕ ಕ್ರಾಂತಿ 
ಭಾರತದಲ್ಲಿ ೨ಜಿ ಸೇವೆ ಆರಂಭವಾದಗಿನಿಂದ ಭಾರತೀಯರ ಪರಸ್ಪರ **ಸಂಪರ್ಕದಲ್ಲಿ ದೊಡ್ಡ ಕ್ರಾಂತಿಯೇ** ಅಗಿದೆ. ಅತ್ಯಂತ ಕಡಿಮೆ ದರದಲ್ಲಿ ಮೊಬೈಲ್/ಚರ ದೂರವಾಣಿಯ ಮೂಲಕ ಪರಸ್ಪರ ಸಂಪರ್ಕ ಮಾಡಲು ಎಲ್ಲರಿಗೂ ಸಾಧ್ಯವಾಗಿದೆ. ೩ಜಿ, ೪ಜಿ ಸೇವೆಯೂ ಒದಗಿದರೆ ಎಲ್ಲರಿಗೂ ಸಹ ಸಂಪರ್ಕ ಶೀಘ್ರಸೇವೆ ಒದಗಿಸಿದಂತಾಗುವುದು. ಒಬ್ಬ ಸಾಮಾನ್ಯ ಕೂಲಿಕಾರನೂ ಸಹ ಈಗ ಮೊಬೈಲ್`/ಚರ ದೂರವಾಣಿಯನ್ನು ಹೊಂದಿದ್ದಾನೆ . ಅದರಿಂದ ಅವನು ಕೆಲಸ / ಕೂಲಿಯನ್ನು ಹುಡುಕಿಕೊಂಡು ಹೋಗವ ಅಗತ್ಯ ಕಡಿಮೆಯಾಗಿದೆ ; ಅವನಿಗೇ ಫೋನ್ ಮಾಡಿ ಅಗತ್ಯವಿರುವವರು ಕರೆಸಿಕೊಳ್ಳವ ಸೌಲಬ್ಯದೊರಕಿದೆ. ಬಾಲಕರು, ಹೆಣ್ಣುಮಕ್ಕಳು , ದೂರದ ಊರಿಗೆ ಹೋದವರು ,ಶುಭಸಮಾಚಾರ ತಿಳಿಸುವವರು, ತೊಂದರೆಗೆ ಸಿಲಕಿರುವವರು ಕೂಡಲೆ ಸಂಪರ್ಕ ಮಾಡಬಹುದು ಈಗ ಭಾರತದಲ್ಲಿ ಚರ ದೂರವಾಣಿಯುಳ್ಳವರ ಸಂಖ್ಯೆ ಈ ರೀತಿ ಇದೆ :

::**ಭಾರತದಲ್ಲಿ ಮೊಬೈಲ್ ಚಂದಾದಾರರ ಸಂಖ್ಯೆ-19-6-2014**
* ಭಾರತದಲ್ಲಿ ಈಗ ಒಟ್ಟು ೭೩.೧ / 73.1 ಕೋಟಿ ಮೊಬೈಲ್ ಫೋನಿನ ಬಳಕೆದಾರರಿರುವುದಾಗಿ *ಭಾರತೀಯ ದೂರವಾಣಿ ಸೇವಾ ಸಂಸ್ಥೆಗಳ ಒಕ್ಕೂಟ* ಹೇಳಿದೆ.ಅದೇ ಏಪ್ರಿಲ್‘ನಲ್ಲಿ ೭೨.೬೮ / 72.68 ಕೋಟಿ ಇತ್ತು. 
* ಏರ್‘ಟೆಲ್  ಕಂಪನಿಯ ಚಂದಾದಾರರ ಸಂಖ್ಯೆ ೨೦.೮೨ /20.82 ಕೋಟಿ
* ನಾರ್ವೆ ಮೂಲದ ಊನಿನಾರ್ ಕಂಪನಿಯ ಚಂದಾದಾರರ ಸಂಖ್ಯೆ ೩.೭೮ /3.78 ಕೋಟಿ
* ಓಡಾಕಂಪನಿ ಫೋನ್ ಚಂದಾದಾರರ ಸಂಖ್ಯೆ ೧೬.೮೨ /16.82ಕೋಟಿ
* ಐಡಿಯಾ ಕಂಪನಿಫೋನ್ ಚಂದಾದಾರರ ಸಂಖ್ಯೆ ೧೩.೭೭ /13.77 ಕೋಟಿ
* ಏರ್‘ಸೆಲ್‘ ಕಂಪನಿಯದು ಚಂದಾದಾರರ ಸಂಖ್ಯೆ ೭.೨೦೯ /6..209 ಕೋಟಿ
* ಯೂನಿನಾರ್ ಕಂಪನಿಯದು ಚಂದಾದಾರರ ಸಂಖ್ಯೆ ೩..೭೮೮ /3.788ಕೋಟಿ
* ವಿಡಿಯೋಕಾನ್‘ ಚಂದಾದಾರರ ಸಂಖ್ಯೆ ೫೪.೧ /54.1ಲಕ್ಷ
*ಎಂಟಿಎನ್‘ಎಲ್‘ ೩೨.೭ / 32.7ಲಕ್ಷ.
*ಲೂಪ್‘ ಚಂದಾದಾರರ ಸಂಖ್ಯೆ ೩೦.೩ / 30.3 ಲಕ್ಷ 
* (ಆಧಾರ :ಸಿಓಎಐ :ವರದಿ ಫ್ರಜಾವಾಣಿ)

## ಆಧಾರ: 
*ನೋಡಿ ||ಮೊಬೈಲ್‌ ಫೋನ್‌ (ಚರ ದೂರವಾಣಿ)
*(ಆಧಾರ :ಸಿಓಎಐ -ಹೇಳಿಕೆ:ವರದಿ ಫ್ರಜಾವಾಣಿ -19-6-2014)

ವರ್ಗ:ಸಂಪರ್ಕಸಾಧನಗಳು
ವರ್ಗ:ಚರ ದೂರವಾಣಿ
ತಿರುಮಲ ಮಾವಿನಕುಳಿ

ತಂದೆಯ ಹೆಸರು ರಾಮ ಭಟ್ಟರು, ತಾಯಿ ಸಾವಿತ್ರಮ್ಮ. ಸಾಗರ ತಾಲೂಕಿನ ಕರ್ಕಿಕೊಪ್ಪ ಇವರ ಹುಟ್ಟೂರು.
ತಿರುಮಲ ಮಾವಿನಕುಳಿ ಅವರು ಸಾಗರದ ಲಾಲಬಹಾದುರ್ ಕಾಲೇಜಿನಲ್ಲಿ ಕನ್ನಡ ವಿಭಾಗದ ಮುಖ್ಯಸ್ಥರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಇವರು ತಮ್ಮ ವೃತ್ತಿಯೊಂದಿಗೆ ಕೃಷಿಯನ್ನೂ ಮುಂದುವರೆಸುತ್ತಿದ್ದಾರೆ. ಹಾಗಾಗಿ ಇವರಿಗೆ ನಮ್ಮ ಕೃಷಿಕರ ಕೆಲವು ಸಮಸ್ಯೆಗಳೂ ಗೊತ್ತು, ಪರಿಹಾರಕ್ಕೂ ಶ್ರಮಿಸುತ್ತಿದ್ದಾರೆ.  ಸ್ವತಃ ಅಡಿಕೆ ಬೆಳೆಗಾರರಾದ ಇವರು ಹಿಂದೆ 'ಮಲೆನಾಡು ಅಡಿಕೆ ಬೆಳೆಗಾರರ ಸಂಘ'ದ ನಿರ್ದೇಶಕರಾಗಿದ್ದರು.

ವರ್ಗ:ಕೃಷಿ
ಹಪ್ಪಳ

ಹಪ್ಪಳವು ಮೂಲತಃ ಭಾರತದಲ್ಲಿ ತಯಾರಿಸುವ ತಿಂಡಿ.
**ಹಪ್ಪಳ** (ತಮಿಳು: *பப்படம்* ಹಿಂದಿ: *पापड़*, ಪಂಜಾಬಿ: *ਪਾਪਡ*, ನೇಪಾಳಿ ಮತ್ತು ಮರಾಠಿ : *पापड*, ಗುಜರಾತಿ: *પાપડ*, ಅಸ್ಸಾಮಿ ಮತ್ತು ಬಂಗಾಳಿ: *পাপড*, ಮಲೆಯಾಳಂ: *പപ്പടം* pappadam, ತೆಲುಗು: *అప్పడాలు* appadalu, ಉರ್ದು: *پاپڑ‎*) ಸಾಮಾನ್ಯವಾಗಿ ಎಲ್ಲರೂ ಇಷ್ಟಪಡುವ ಒಂದು ತಿನಿಸು. ಇದನ್ನು ಬಾಳೆಕಾಯಿ, ಹಲಸಿನಕಾಯಿ ಉದ್ದು, ಅಕ್ಕಿಯೇ ಮುಂತಾಗಿ ನಾನಾರೀತಿಯ ವಸ್ತುಗಳಿಂದ ತಯಾರಿಸುತ್ತಾರೆ.
## ಅಕ್ಕಿ ಹಪ್ಪಳ
ಅಕ್ಕಿಯನ್ನು ನೆನೆಸಿ ನೀರು ಉಪ್ಪು ಜೀರಿಗೆಯನ್ನೆಲ್ಲ ಸೇರಿಸಿ ನುಣ್ಣಗೆ ರುಬ್ಬಿಕೊಳ್ಳಬೇಕು.ಬಾಣಲೆಯಲ್ಲಿ ಕಾಯಿಸಿ ಉಂಡೆ ಮಾಡಿ ಉರುಟಾಗಿ ತಟ್ಟಿ ಬಿಸಿಲಲ್ಲಿ ಒಣಗಿಸಿಕೊಳ್ಳ ಬೇಕು
## ಹಲಸಿನ ಕಾಯಿ ಹಪ್ಪಳ
ಈ ಹಪ್ಪಳವನ್ನು ಬೆಳೆದ ಹಲಸಿನಕಾಯಿಯಿಂದ ತಯಾರಿಸಲಾಗುತ್ತದೆ ಇದನ್ನು ಮಾಡಲು ಮೊದಲು ಹಲಸಿನ ಕಾಯಿ ಬಿಡಿಸಿ. ಇದನ್ನು ತೆಗೆಯುವಾಗ  ಕೈಗೆ ಮೇಣ ತಾಗದಂತೆ ಕೊಬ್ಬರಿ ಎಣ್ಣೆ ಕೈಗೆ ಹಾಕಿಕೊಳ್ಳಬೇಕಾಗುತ್ತದೆ.ನಂತರ ಬಲವಾದ ಕತ್ತಿಯಿಂದ ಅಥವಾ ಕೊಡಲಿಯಿಂದ ಇದನ್ನು ಬಿಡಿಸಿ ಒಳಗಿರುವ ತೊಳೆಗಳನ್ನು ಬಿಡಿಸಿ ಅದರೊಳಗಿನ ಬೀಜ ಬೇರ್ಪಡಿಸಬೇಕಾಗುತ್ತದೆ.ತೊಳೆಗಳನ್ನು ನೀರಿನಲ್ಲಿ ಬೇಯಿಸಿ  ಅದು ಸರಿಯಾಗಿ ಬೆಂದ ನಂತರ ಸ್ವಲ್ಪ ತಣಿಸ ಬೇಕು. ಬೇಯಿಸಿದ ಸೊಳೆಗಳನ್ನು ಕಡಿಯುವ ಕಲ್ಲಿನಲ್ಲಿ ಉಪ್ಪುಹಾಕಿ ರುಬ್ಬಿ ನಂತರ ಅದನ್ನು  ಗೋಲಾಕಾರದಲ್ಲಿ ಉಂಡೆ ಮಾಡಬೇಕು.ಆಮೇಲೆ ಮಣೆಯ ಸಹಾಯದಿಂದ ಚಪ್ಪಟೆಯಾಗಿ ಒತ್ತಿ ನಂತರ ಇದನ್ನು 
ಚಾಪೆಯಲ್ಲಿ  ಮೂರು ದಿನಗಳು ಬಿಸಿಲಲ್ಲಿ ಒಣಗಲು ಬಿಡಬೇಕು. ಇದು ಒಣಗಿದ ನಂತರ ಶೇಖರಿಸಿ ಇಟ್ಟು ಬೇಕಾದಾಗ ಎಣ್ಣೆಯಲ್ಲಿ ಕರಿದು ತಿನ್ನಬಹುದು.
## ದೀವಿ ಹಲಸಿನ ಹಪ್ಪಳ
ದೀವಿ ಹಲಸಿನ ಹಪ್ಪಳ ಮಾಡುಲು ಬೆಳೆದ ದೀಗುಜ್ಜೆ ಬೇಕಾಗುತ್ತದೆ.ದೀವಿ ಹಲಸನ್ನು ಜೀಗುಜ್ಜೆ ಅಂತಲೂ ಕರೆಯುತ್ತಾರೆ.ಪ್ರಕೃತಿಯಲ್ಲಿ ಸಿಗುವ ಹಲಸಿನ ಪ್ರಭೇದ.ಇದನ್ನು ತರಕಾರಿಯಾಗಿಯು ಅಡುಗೆಯಲ್ಲಿಯು ಉಪಯೋಗಿಸುತ್ತಾರೆ.ಬೆಳೆದ ಜೀಗುಜ್ಜೆ ಆಯ್ದು ಕೊಂಡು ಸಿಪ್ಪೆ ತೆಗೆದು ತುಂಡು ಮಾಡಿಕೊಂಡು ನೀರು ಹಾಕದೆ ಹಬೆಯಲ್ಲಿ ೨೦ ನಿಮಿಷ ಬೇಯಿಸಬೇಕು. ಆಮೇಲೆ ಕಡೆಯುವ ಕಲ್ಲಿನಲ್ಲಿ ನೀರು ಉಪ್ಪು ಸೇರಿಸಿ ರುಬ್ಬಬೇಕು.
ನಂತರ ಅದನ್ನು  ಗೋಲಾಕಾರದಲ್ಲಿ ಉಂಡೆ ಮಾಡಬೇಕು.ಆಮೇಲೆ ಮಣೆಯ ಸಹಾಯದಿಂದ ಚಪ್ಪಟೆಯಾಗಿ ಒತ್ತಿ ನಂತರ ಇದನ್ನು 
ಚಾಪೆಯಲ್ಲಿ  ಮೂರು ದಿನಗಳು ಬಿಸಿಲಲ್ಲಿ ಒಣಗಲು ಬಿಡಬೇಕು. ಇದು ಒಣಗಿದ ನಂತರ ಶೇಖರಿಸಿ ಇಟ್ಟು ಬೇಕಾದಾಗ ಎಣ್ಣೆಯಲ್ಲಿ ಕರಿದು ತಿನ್ನಬಹುದು.
## ಛಾಯಾಂಕಣ

Image:Stack of papadums.jpg|A stack of roasted papadums, ready to be served.
File:Rice papad.jpg|ಅಕ್ಕಿ ಹಪ್ಪಳ
Image:GntPapad.jpg|Deep fried papad at an expo in Guntur.
Image:Paparis em Lisboa.JPG|*Paparis* served in Lisbon, Portugal.
image:Pappad_-_പപ്പടം.JPG|Black gram Papadum from kerala  
File:Papad - 1.JPG
File:Raw_Jack_Fruit_Papad.jpg|ಕರಾವಳಿ ಹಾಗೂ ಮಲೆನಾಡುಗಳಲ್ಲಿ ತಯಾರಿಸುವ ಹಲಸಿನ ಹಪ್ಪಳ.

## ಉಲ್ಲೇಖಗಳು 
ವರ್ಗ:ತಿನಿಸು
ವರ್ಗ:ತುಳುವರ ಆಟಿ ತಿಂಗಳು ಸ್ಪರ್ಧೆಯ ಲೇಖನ
ಸ್ಟಾರ್ ಅಲಯನ್ಸ್

## ಜಾಗತಿಕ ವಿಮಾನ ಒಕ್ಕೂಟ 
## ಏರ್ ಇಂಡಿಯಾ ಸೇರ್ಪಡೆ 
***ಜಾಗತಿಕ ವಿಮಾನಯಾನ ಒಕ್ಕೂಟವು ** ಸ್ಟಾರ್`ಅಲಯನ್ಸ್ ಎಂದು ಕರೆಯಲ್ಪಡುತ್ತದೆ. ಇದು ಜಾಗತಿಕ ಮಟ್ಟದ 26 ಪ್ರಮುಖ ವಿಮಾನಯಾನ ಸಂಸ್ಥೆಗಳ ಒಕ್ಕೂಟ. ಏರ್ ಇಂಡಿಯಾ ಸಂಸ್ಥೆಯು 7 ವರ್ಷಗಳಕಾಲ ಇದರ ಸದಸ್ಯತ್ವ ಪಡೆಯಲು ಕಾಯುತ್ತಿದ್ದು ಲಂಡನ್ ನಲ್ಲಿ ನೆಡೆದ ಸ್ಟಾರ್ ಅಲಯನ್ಸ್ ಮುಖ್ಯ ಕಾರ್ಯನಿರ್ವಾಹಕ ಮಂಡಳಿ ಸಭೆಯಲ್ಲಿ ಏರ್ ಇಂಡಿಯಾ ಸಂಸ್ಥೆಯನ್ನು ಒಕ್ಕೂಟಕ್ಕೆ ಸೇರಿಸಿಕೊಳ್ಳಲಾಯಿತು.ಇದರಿಂದ  ಏರ್ ಇಂಡಿಯಾ ಪ್ರಯಾಣಿಕರಿಗೆ  195 ದೇಶಗಳಲ್ಲಿನ 1,328 ವಿಮಾನ ನಿಲ್ದಾಣಗಳಲ್ಲಿ ಪ್ರತಿನಿತ್ಯ 21,980 ವಿಮಾನ ಯಾನ ಮಾರ್ಗಗಳ ವ್ಯಾಪಕ ಸೇವೆಪಡೆದುಕೊಳ್ಳುವ ಅವಕಾಶ ಸಿಕ್ಕಿದೆ. ಇದರಿಂದ ಏರ್ ಇಂಡಿಯಾದ ವರಮಾನವೂ (4%)ಹೆಚ್ಚುವುದೆಂದು ಅಂದಾಜು.

*ಜಾಗತಿಕ ವಿಮಾನಯಾನ ಒಕ್ಕೂಟವು ಒಟ್ಟು 4338 ವಿಮಾನಗಳನ್ನು ಹೊಂದಿದೆ.ಅದು ಸುಮಾರು 64 ಕೋಟಿ ಪ್ರಯಾಣಿಕರಿಗೆ ಸೇವೆ ಸಲ್ಲಿಸುತ್ತಿದೆ.ಈಗ ಅದಕ್ಕೆ ಏರ್ ಇಂಡಿಯಾ ಸಂಸ್ಥೆಯ 400 ವಿಮಾನಗಳ ಸೇವೆ ಸೇರುತ್ತವೆ. ಅದು ಇನ್ನೂ ೩೫ ನಗರಗಳ ಸಂಪರ್ಕವನ್ನು ಒದಗಿಸಲಿದೆ. ಜಗತ್ತಿನ ದೊಡ್ಡ ಸಂಸ್ಥೆಗಳು ಈ ಸ್ಟಾರ್ ಅಲಯನ್ಸ್ ಸದಸ್ಯತ್ವ ಹೊಂದಿವೆ.(ಜುಲೈ11ರಿಂದ ಈ ವಿಧಿಕಾರ್ಯರೂಪಕ್ಕೆ ಬರುವುದು.
ಪಕ್ಕದಲ್ಲಿ ಈ **ಒಕ್ಕೂಟದ ಸ್ಥಾಪಕ-ಸದಸ್ಯತ್ವ** ಹೊಂದಿದ ವಾಯುಯಾನ ಸಂಸ್ಥೆಗಳ ಚಿತ್ರ ನೋಡಬಹುದು.

## ಆಧಾರ 
*ಪಿ.ಟಿ.ಐ.ಸುದ್ದಿ ಮಾಧ್ಯಮ ಪ್ರಜಾವಾಣಿ
*Star Alliance ವಿಕಿಪೀಡಿಯಾ.

ವರ್ಗ:ಜಾಗತಿಕ ಸಾರಿಗೆಸಂಪರ್ಕ
ಹೆಬ್ರಿ

**ಹೆಬ್ರಿ** ಉಡುಪಿ ಜಿಲ್ಲೆಯ ಪ್ರಮುಖ ವ್ಯಾಪಾರ ಕೇಂದ್ರ ಹಾಗೂ ತಾಲೂಕು...  ಉಡುಪಿಯಿಂದ ಶಿವಮೊಗ್ಗ ಸಂಪರ್ಕ ಕಲ್ಪಿಸುವ  ರಾಷ್ಟ್ರೀಯ ಹೆದ್ದಾರಿ 169ಎ ಮಾರ್ಗದಲ್ಲಿ  ಹೆಬ್ರಿ ಪಟ್ಟಣ ಸಿಗುತ್ತದೆ. ಆಕರ್ಷಕ ಆಗುಂಬೆ ಘಾಟ್ ನ  ಕೆಳ ಭಾಗದಲ್ಲಿರುವ ಈ ಪಟ್ಟಣ ಗೋಡಂಬಿ ಸಂಸ್ಕರಣೆ, ಅಕ್ಕಿ ಗಿರಣಿಗಳು, ತೈಲ ಗಿರಣಿಗಳು ಪಶು ಆಹಾರ ತಯಾರಿ ಮುಂತಾದ ಕೃಷಿಯಾಧಾರಿತ ಕೈಗಾರಿಕೆಗಳಿಂದ ಪ್ರಸಿದ್ಧಿ. ಸೀತಾ ನದಿ ಇಲ್ಲಿ ಹರಿಯುತ್ತದೆ. ಉತ್ತಮ ಮಳೆಯಾಗುವುದರಿಂದ ಇಲ್ಲಿನ ಪರಿಸರ ಹಸಿರು ಭತ್ತದ ಗದ್ದೆಗಳು, ಅಡಿಕೆ, ತೆಂಗು ಮತ್ತು ಗೋಡಂಬಿ ತೋಟ ಮತ್ತು ಹಸಿರು ಕಾಡುಗಳಿಂದ ಆವ್ರತಗೊಂಡು ಶಾಂತ ವಾತಾವರಣವನ್ನು ಹೊಂದಿದೆ. ಕುದುರೆಮುಖ ರಾಷ್ಟ್ರೀಯ ಅಭಯಾರಣ್ಯದ ವ್ಯಾಪ್ತಿಗೆ ಬರುವ ಸೋಮೇಶ್ವರ ವನ್ಯಜೀವಿಧಾಮ ಹೆಬ್ರಿಗೆ ತಾಗಿಕೊಂಡಿದೆ. ಅಳಿವಿನಂಚಿನಲ್ಲಿರುವ ಸಾಕಷ್ಟು ಜೀವ ಪ್ರಭೇದಗಳಿಗೆ ಇದು ಆಶ್ರಯ ತಾಣ. ಕಾಳಿಂಗ ಸರ್ಪ ಇವುಗಳಲ್ಲೊಂದು.

ಹೆಬ್ಬೇರಿ ಎಂಬ ಹೆಸರು ಕಾಲಕ್ರಮೇಣ ಹೆಬ್ರಿ ಎಂದು ಬದಲಾಯಿತೆಂದು ನಂಬಲಾಗಿದೆ.  ವಿಕೋಪಗಳ ಸಮಯದಲ್ಲಿ ಜನರನ್ನು ಎಚ್ಚರಿಸಲು ಒಂದು ದೊಡ್ಡ "ಭೇರಿ"ಯನ್ನು  ಈ ಗ್ರಾಮ  ಹೊಂದಿತ್ತು. ಇದೇ ಭೇರಿ (ಹಿರಿದು ಭೇರಿ - ಹೆಬ್ಬೇರಿ) ಈ ಪಟ್ಟಣಕ್ಕೆ ಒಂದು ಸುಂದರ ಹೆಸರು ತಂದಿತು.

## ಸಮುದಾಯಗಳು, ಸಂಸ್ಕೃತಿ ಹಾಗೂ ಭಾಷೆಗಳು 
ಬಿಲ್ಲವ ಮತ್ತು ಬಂಟ ಇಲ್ಲಿ ಕಂಡು ಬರುವ ಪ್ರಮುಖ ಜಾತಿಗಳು. ಉಳಿದಂತೆ ಬಾಹ್ಮಣ, ಗೌಡ ಸಾರಸ್ವತ ಬಾಹ್ಮಣ, ದೇವಾಡಿಗ  ಮುಂತಾದ ಹಿಂದೂ ಧರ್ಮೀಯರು ನೆಲೆಸಿದ್ದಾರೆ. ಕ್ರೈಸ್ತರು ಮತ್ತು ಮುಸ್ಲಿಮರು ಕಡಿಮೆ.

ಕುಂದಗನ್ನಡ  ಸಾಮಾನ್ಯ  ಆಡು ಭಾಷೆ .  ಕೆಲವರು ತುಳುವಿನಲ್ಲೂ ವ್ಯವಹರಿಸುತ್ತಾರೆ  .  ಕೊಂಕಣಿಯಂತ ಸಮುದಾಯ ಕೇಂದ್ರಿತ ಭಾಷೆಗಳೂ ಬಳಕೆಯಲ್ಲಿದೆ.

**ಅನಂತ ಪದ್ಮನಾಭ** ಹೆಬ್ರಿಯ ಗ್ರಾಮ ದೇವರು.  ಅನಂತ ಪದ್ಮನಾಭ ದೇವಾಲಯ ಮುಖ್ಯ ರಸ್ತೆಗೆ ತಾಗಿಕೊಂಡಿದೆ.  ಕಪ್ಪು ಗ್ರಾನೈಟ್ ಶಿಲ್ಪದಿಂದ ಕೆತ್ತಿರುವ  ಮೂರು ಅಡಿ ಎತ್ತರದ ಸುಂದರ  ದೇವರ ಮೂರ್ತಿ ನಿಂತಿರುವ ಭಂಗಿಯಲ್ಲಿದೆ,

## ಪ್ರವಾಸೀ ತಾಣಗಳು 
***ಕೂಡ್ಲು ತೀರ್ಥ ಜಲಪಾತ** : ಕೂಡ್ಲು ತೀರ್ಥ ಜಲಪಾತವು ಪಶ್ಚಿಮ ಘಟ್ಟಗಳ ಮಧ್ಯದಲ್ಲಿ ನೆಲೆಗೊಂಡಿರುವ ಅತ್ಯಂತ ಸುಂದರವಾದ ಜಲಪಾತಗಳಲ್ಲೊಂದು.ಈ ಜಲಪಾತವು ಸೀತಾ ನದಿಯ ಮೂಲವೆಂದು ಕರೆಯಲ್ಪಡುವ ಒಂದು ಕೊಳದಿಂದ ಸುಮಾರು 126 ಅಡಿ ಮೇಲಿನಿಂದ ಧುಮ್ಮಿಕ್ಕಿ ಹರಿಯುತ್ತದೆ. ಪ್ರವಾಸಿಗರು ಮೂರರಿಂದ್ ನಾಲ್ಕು ಕಿ.ಮೀ ದೂರವನ್ನು ಕಾಲ್ನಡಿಗೆಯಲ್ಲಿ ಕ್ರಮಿಸಿದರೆ ಈ ಜಲಪಾತವನ್ನು ತಲುಪಬಹುದು.

***ಒನಕೆ ಅಬ್ಬಿ ಜಲಪಾತ** : ಒನಕೆ ಅಬ್ಬಿ ಜಲಪಾತವು ಆಗುಂಬೆಯ ಪ್ರವಾಸಿ ತಾಣಗಳಲ್ಲಿಯೇ ಅತ್ಯಂತ ಪ್ರಸಿದ್ಧ ಪ್ರವಾಸಿ ಆಕರ್ಷಣೆಯಾಗಿದೆ. ಈ ಜಲಪಾತಕ್ಕೆ ಮನೆಗಳಲ್ಲಿ ಕುಟ್ಟಲು ಬಳಸುವ ಒನಕೆಯಂತೆ ಕಾಣುವುದರಿಂದ ಒನಕೆ ಹೆಸರು ಬಂದಿದೆ. ಈ ಜಲಪಾತವನ್ನು ಹೆಬ್ರಿಯಿಂದ ಸೋಮೇಶ್ವರಕ್ಕೆ ತೆರೆಳಿ ಚಾರಣದ ಮೂಲಕ ತಲುಪಬಹುದು. ಈ ಜಲಪಾತ ಮೇಲ್ಭಾಗಕ್ಕೆ ಆಗುಂಬೆಯಿಂದ ಕೂಡ ತಲುಪಬಹುದು. ಜಲಪಾತದ ಕವಲಿನ ತುದಿ ತಲುಪಲು ಮೆಟ್ಟಿಲುಗಳನ್ನು ಸಹಾ ಕೊರೆದಿದ್ದು ಪ್ರವಾಸಿಗರು ಹತ್ತಿ ಅಲ್ಲಿಂದ ಜಲಪಾತದ ನಯನ ಮನೋಹರ ಸೌಂದರ್ಯವನ್ನು ಸವಿಯಬಹುದು.

ವರ್ಗ:ಕಾರ್ಕಳ ತಾಲೂಕಿನ ಪ್ರವಾಸಿ ತಾಣಗಳು
ವರ್ಗ:ಕಾರ್ಕಳ
ತಂತ್ರಾಂಶ ಅಭಿಯಂತರ

**ತಂತ್ರಾಂಶ ಅಭಿಯಂತರ** ಗಣಕ ತಂತ್ರಜ್ಞಾನದಲ್ಲಿ ಪರಿಣಿತ ತಂತ್ರಜ್ಞ.ಪರ್ಯಾಯವಾಗಿ **ತಂತ್ರಾಂಶಿ**  ಎಂದೂ ಕರೆಯುವುದುಂಟು. ಆಂಗ್ಲ ಪದ  Software Engineer. ತಂತ್ರಾಂಶ ಅಭಿಯಂತರ ಕೆಲಸವು ಪೂರ್ತಿಯಾಗಿ ಬುದ್ಧಿ ಶಕ್ತಿ ಉಪಯೋಗದಿಂದಲೇ ಆಗುವುದು. ಪ್ರೋಗ್ರಾಮಿಂಗ್, ಕೋಡಿಂಗ್, ಟೆಸ್ಟಿಂಗ್ ಎಂದು ನೂರಾರು ವಿಭಾಗಗಳನ್ನು ಹೊಂದಿರುವ ಗಣಕಯಂತ್ರದ ಸಹಾಯದಿಂದ ಕೆಲಸ ಮಾಡುವ ಉದ್ದಿಮೆ ಈಗ ಹೆಚ್ಚಿನ ಬೇಡಿಕೆಯಲ್ಲಿದೆ.

## ಉಲ್ಲೇಖಗಳು 
http://sampada.net/blog/tvsrinivas41/03/05/2006/1601 

ವರ್ಗ:ತಂತ್ರಜ್ಞಾನಿಗಳು
ಕಾಕಮಾಚಿ-ಕಾಗೆ ಗಿಡ

::**ಔಷಧೀಯ ಸಸ್ಯಗಳು - ಕಾಕಿ ಗಿಡ**

ಇದು ಮಲೆನಾಡಿನಲ್ಲಿ ಬೆಳೆಯುವ ಕಳೆ ಗಿಡ, ಕೆಲವು ಕಡೆ ಔಷಧಿಗಾಗಿ ಸಾಗುವಳಿ ಮಾಡಿ ಬೆಳೆಯುವ ಪದ್ದತಿಯೂ ಇದೆ. ಉಷ್ಣವಲಯದ ಎಲ್ಲಾ ಪ್ರದೇಶಗಳಲ್ಲಿಯೂ ಬೆಳೆಯುವುದು.
ಸೊಲನೇಸೀ ಕುಟುಂಬಕ್ಕೆ ಸೇರಿದ ಸೊಲೇನಮ್ ನೈಗ್ರಮ್ ಎಂಬ ವೈಜ್ಞಾನಿಕ ಹೆಸರಿನ ಏಕವಾರ್ಷಿಕ ಮೂಲಿಕೆ ಸಸ್ಯ. ಇದಕ್ಕೆ ಕರಿ ಕಾಚಿ ಗಿಡ, ಕಾಕಮುಂಜಿ ಎಂಬ ಹೆಸರುಗಳೂ ಇವೆ. ಸ್ವಾಭಾವಿಕವಾಗಿ ಇದು ಹೊಲ ಮತ್ತು ತೋಟಗಳಲ್ಲಿ ಕಳೆಸಸ್ಯವಾಗಿ ಬೆಳೆಯುತ್ತದೆ. 
## ಸಸ್ಯ ಲಕ್ಷಣಗಳು
 ಕಾಚಿಹಣ್ಣಿನ ಗಿಡ ಸುಮಾರು 3' ಎತ್ತರಕ್ಕೆ ಬೆಳೆಯುತ್ತದೆ. ಇದರ ಕಾಂಡ ಬಹುಕವಲೊಡೆದು ಹರಡಿರುತ್ತದೆ. ಎಲೆಗಳು ಸರಳ; ಪರ್ಯಾಯವಾಗಿ ಜೋಡಣೆಗೊಂಡಿವೆ. ಅವುಗಳ ಆಕಾರ ಕರನೆಯಂತೆ ಅಂಚು ನಯವಾಗಿದೆ. ಹೂಗೊಂಚಲು ಮಧ್ಯಾರಂಭಿ (ಸೈಮೋಸ್) ಮಾದರಿಯದು. ಇದು ಎಲೆಗೆ ಅಭಿಮುಖವಾಗಿ ಹುಟ್ಟುತ್ತದೆ. ಹೂಗಳು ದ್ವಿಲಿಂಗಿಗಳು. ಒಂದೊಂದು ಹೂವಿನಲ್ಲೂ 5 ಸಂಯುಕ್ತ ಮಾದರಿಯ ಪುಷ್ಪಪತ್ರಗಳೂ ಒಂದರೊಡನೊಂದು ಕೂಡಿಕೊಂಡ 5 ದಳಗಳೂ 5 ಕೇಸರಿಗಳೂ ಎರಡು ಕಾರ್ಪೆಲುಗಳಿಂದಾದ ಉಚ್ಚಸ್ಥಾನದ ಅಂಡಾಶಯವೂ ಇವೆ. ಪುಷ್ಪಪತ್ರಗಳು ಕಾಯಲ್ಲೂ ಉಳಿದಿರುತ್ತವೆ. ದಳಗಳ ಬಣ್ಣ ಬಿಳಿ. ಕೇಸರಗಳು ದಳಗಳ ಬುಡಕ್ಕೆ ಅಂಟಿಕೊಂಡಿವೆ. ಫಲ ಬೆರಿ ಮಾದರಿಯದು. ಅದರ ಬಣ್ಣ ಕಪ್ಪು.     
## ಔಷಧೀಯ ಗುಣಗಳು 
**ಕಾಕಮಾಚಿ** ಎಂಟು ರಸಗಳಿವೆ. ಮಕ್ಕಳಆರೋಗ್ಯ ಕಾಪಾಡಲು ಇದನ್ನು ಬಳಸುವರು. ಇದು ಕಫ ನಾಶಕ. ಹೃದ್ರೋಗ ಸಮಸ್ಯೆಗೂ,  ಕೆಮ್ಮು ಉಪಶಮನಕ್ಕೂ ಉತ್ತಮ ಔಷಧಿ ಎಂದು ಹೇಳಲಾಗಿದೆ. ದೇಹದಲ್ಲಿ ರಕ್ತದ ಪ್ರಮಾಣ ಕಡಿಮೆ ಇದ್ದಾಗ ಇದರ ಚಿಗುರಿನ ಕುಡಿಯ ತಂಬಳಿ ಉಪಕಾರಿ ಎಂದು ಹೇಳಲಾಗಿದೆ. ಚಿಕ್ಕ ಮಕ್ಕಳಿಗೆ ಇದರ ಸೊಪ್ಪನ್ನು ಅರೆದು ಬಿಸಿ ಕೊಬ್ಬರಿ ಎಣ್ನೆಯಲ್ಲಿ ಹಾಕಿ ಬೆಚ್ಚನೆಯ ಮಿಶ್ರಣವನ್ನು ಹಚ್ಚದರೆ ಕಜ್ಜಿ,ತುರಿ ಬಾಧೆ ಬರುವುದಿಲ್ಲ, ಬಂದರೆ ವಾಸಿಯಾಗುವುದು. ಸಾಮಾನ್ಯವಾಗಿ ೧೫ ದಿನಕ್ಕೊಮ್ಮೆ ಇದರ ಸೊಪ್ಪಿನ ಮತ್ತು ಕೊಬ್ಬರಿ ಎಣ್ನೆಯ ಮಿಶ್ರಣವನ್ನು ಚಿಕ್ಕ ಶಿಶುಗಳ ಮೈಗೆ ಹಚ್ಚಿ ಸ್ವಲ್ಪ ಸಮಯದ ನಂತರ ಸ್ನಾನ ಮಾಡಿಸುವುದು ಮಲೆನಾಡಿನಲ್ಲಿ ರೂಢಿಯಲ್ಲಿದೆ. 
*ಇದು ಮಲಬದ್ದತೆ ನಿವಾರಿಸಲು ಬಹಳ ಉಪಕಾರಿ. ಇದರ ತಂಬಳಿ ಮಾಡಿ ಉಪಯೋಗಿಸಬಹದು. ಇದರ ಔಷಧೀಯ ಗುಣಕ್ಕಾಗಿ ಈ ಗಿಡದ ಸೊಪ್ಪನ್ನು ಕೆಲವರು ಸಾರು ಹುಳಿ ಪಲ್ಯಗಳಲ್ಲಿಯೂ ಬಳಸುವರು.
*ಮಲೆನಾಡಿನಲ್ಲಿ ಇದರ ತಂಬಳಿ ಮಾಡುವರು. ಮಲಬದ್ದತೆ ಇದ್ದಾಗ ಇದರ ಕುಡಿಗಳ ಪಲ್ಯ ಮಾಡಿ ಸೇವಿಸುವರು. ಕಾಕ ಮಾಚಿ ಗಿಡವನ್ನು ಅರೆದು ಕುದಿಸಿ ಮಾಡಿದ ಕಷಾಯ ಮೂಲವ್ಯಾಧಿ, ಚರ್ಮ ರೋಗಕ್ಕೆ, ಪಿತ್ತಕೋಶದ ಸಮಸ್ಯೆಗಳಿಗೆ ಔಷಧವಾಗಿದೆ.
*ಇದರಲ್ಲಿ ಹಳದಿ ಬಣ್ಣದ ಸ್ವಲ್ಪ ದೊಡ್ಡ ತಳಿಯೂ ಇದೆ.
ಇದರ ಎಲ್ಲ ಭಾಗಗಳನ್ನು ಆಯುರ್ವೇದ ಔಷಧಿಗಳಲ್ಲಿ ಉಪಯೋಗಿಸುತ್ತಾರೆ. ಇದರ ಕಾಯಿ, ಎಲೆ ಮತ್ತು ಎಳೆಯ ಕಾಂಡಗಳನ್ನು ಮೂತ್ರೋತ್ತೇಜಕ, ಕಫ ಕತ್ತರಿಸುವ, ದೇಹದ ಪೋಷಣ ವ್ಯಾಪಾರಗಳನ್ನು ಬದಲಾಯಿಸಿ ಅವನ್ನು ಆರೋಗ್ಯಸ್ಥಿತಿಗೆ ತರುವಂಥ, ಶಾಮಕ ಔಷಧಿಗಳಾಗಿ ಉಪಯೋಗಿಸುತ್ತಾರೆ. ಎಲೆಗಳನ್ನು ಸಂಧಿವಾತ ರೋಗಕ್ಕೂ ಕೆಲವು ಚರ್ಮ ರೋಗಗಳಲ್ಲಿ ಬೆಚ್ಚಾರವಾಗೂ ಬಳಸುವುದುಂಟು. ಇದರ ಹಣ್ಣು ತಿನ್ನಲು ರುಚಿಯಾಗಿರುತ್ತದೆ. ಆದರೆ ಹೆಚ್ಚಿನ ಪ್ರಮಾಣದಲ್ಲಿ ಸೇವಿಸಿದರೆ ವಿಷವಾಗಿ ಪರಿಣಮಿಸುತ್ತದೆ. ಗ್ರಾಮಾಂತರ ಪ್ರದೇಶಗಳಲ್ಲಿ ಈ ಸಸ್ಯದ ಎಳೆಯ ಎಲೆಗಳನ್ನು ಸೊಪ್ಪಿನ ತರಕಾರಿಯಾಗಿ ಉಪಯೋಗಿಸುತ್ತಾರೆ.

## ಆಧಾರ 
*ಇಂಗ್ಲಿಷ ವಿಭಾಗ :https://en.wikipedia.org/wiki/Solanum_nigrum
*ಗ್ರಾಮ ವೈದ್ಯ.ಮನೆ ಮದ್ದು
*

## ಉಲ್ಲೇಖಗಳು 
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಸಸ್ಯಗಳು
ವರ್ಗ:ಆಯುರ್ವೇದ
ಹಿಂದ್ ಮಾತಾ ಸಿನೆಮಾ, ದಾದರ್, ಮುಂಬೈ

ಸುಮಾರು ಎರಡು ದಶಕಗಳಕಾಲ ಸ್ಥಗಿತಗೊಂಡಿದ್ದು, ಈಗ ಹೊಸದಾಗಿ ಸಜ್ಜಾಗಿರುವ 'ಹಿಂದ್ ಮಾತಾ ಸಿನೆಮಾ ಥಿಯೇಟರ್', ತನ್ನ ಪ್ರದರ್ಶನಗಳನ್ನು ಮತ್ತೆ ಶುರುಮಾಡಲಿದೆ. ೨೦ ವರ್ಷಗಳ ತರುವಾಯ ಮತ್ತೆ ಶುರುವಾದ ಸಿನೆಮಾ ಥಿಯೇಟರ್ ನ ಹೊಸ ಹೆಸರು, 'ಗೋಲ್ಡನ್ ಡಿಜಿಟಲ್ ಸಿನೆಮಾ' ಎಂದು.  ಈಗ ಥಿಯೇಟರ್ ನ, ಒಳಗಡೆ ಹಾಗೂ ಹೊರಗಡೆ ಎಲ್ಲಾ ಹೊಸದಾಗಿ ನಿರ್ಮಿಸಲ್ಪಟ್ಟಿದೆ. ಒಂದು ಕಾಲದಲ್ಲಿ ಹಲವಾರು ಪ್ರಸಿದ್ಧ ಸಿನಿಮಾ ಥಿಯೇಟರ್ ಗಳಾದ, ಜೈಹಿಂದ್, ಭಾರತ್ ಮಾತಾ, ಮೊದಲಾದ ಟಾಕೀಸ್ ಗಳ ಸಾಲಿನಲ್ಲಿ ಶೋಭಿಸುತ್ತಿದ್ದ 'ಹಿಂದ್ ಮಾತಾ ಟಾಕೀಸ್', ೧೯೯೪ ರಲ್ಲಿ ಮುಚ್ಚಲಾಗಿತ್ತು. ಈ ಸಿನೆಮಾ ಟಾಕೀಸನ್ನು ಈಗಿನ ಶಿವಸೇನಾ ಪ್ರಮುಖರಾದ ಉದ್ಧವ ಥಾಕರೆ ಉದ್ಘಾಟಿಸಲಿದ್ದಾರೆ. ಸಿದ್ಧಾರ್ಥ್ ಮಲಹೋತ್ರ-ಶ್ರದ್ಧಾಕಪೂರ್ ಜೋಡಿ ನಟಿಸಿರುವ,'ಎಕ್ ವಿಲನ್' ಎಂಬ ಹೊಸ ಚಿತ್ರವನ್ನು ಅಲ್ಲಿ ಪ್ರದರ್ಶಿಸಲಾಗುವುದು. ಸಿನಿಮಾದಲ್ಲಿ ಅಳವಡಿಸಿರುವ ಒಂದೇ ಪರದೆಯಲ್ಲಿ ಮಲ್ಟಿಪ್ಲೆಕ್ಸ್ ನ, ಎಲ್ಲಾ ಸುವಿಧಗಳನ್ನೂ ಅಳವಡಿಸಲಾಗಿದೆ. ೨೪ ಜನ ಕೂಡ್ರುವ ಆಸನಗಳು, ವಾತಾನುಕೂಲ ವ್ಯವಸ್ಥೆ, ಒಂದು 'ಮಿನಿ ಫುಡ್ ಕೋರ್ಟ್' ಸಹಿತ. ಹಳಬರಿಗೆ ಅಲ್ಲಿಗೆ ಹೋದಾಗ ನೆನಪುಗಳು ಮರುಕಳಿಸುತ್ತವೆ. ಹೊಸದಾಗಿ ನಿರ್ಮಿಸಿದ, 'ಗೋಲ್ಡ್ ಡಿಜಿಟಲ್ ಥಿಯೇಟರ್ಸ್ ಪ್ರೈವೇಟ್ ಲಿಮಿಟೆಡ್' ನ, ಈಗಿನ 'ಎಕ್ಸಿ ಕ್ಯೂಟಿವ್ ಡೈರೆಕ್ಟರ್' ರಾಜೇಶ್ ಗುಪ್ತ, 
### ಅಲ್ಲಿ ಈಗಲೂ ಬಟ್ಟೆ ಅಂಗಡಿಗಳಿವೆ
ಈಗಲೂ ಹೊರಗಡೆ 'ಕ್ಲಾತ್ ಮಾರ್ಕೆಟ್' ಎಂದು ಕರೆಯಲಾಗುತ್ತಿದ್ದರೂ, 'ಗ್ರೌಂಡ್ ಫ್ಲೋರ್', ಹಾಗೂ ಮೊದಲ ಮಹಡಿಯಲ್ಲಿ, ಹಲವಾರು ಶಾಪ್ ಗಳಿವೆ ೧೯೯೪ ರ ಬಳಿಕ ಯಾವ ಪ್ರದರ್ಶನವೂ ಜರುಗಲಿಲ್ಲ.
ಕೊನೆಯ ಶೋ, ಜಿತೇಂದ್ರ ನಟಿಸಿದ 'ಹಿಮ್ಮತ್ ವಾಲಾ' ಎಂಬ ಚಿತ್ರವಾಗಿತ್ತು. ಎಂದು ಥಿಯೇಟರ್ರಿನ ಡೋರ್ಮನ್, 'ಹೀರಾಲಾಲ್' ನೆನೆಸಿಕೊಳ್ಳುತ್ತಾರೆ. ನಂತರ ಸಿ. ಗ್ರೇಡ್ ಚಿತ್ರಗಳ ಪ್ರದರ್ಶನಕ್ಕೆ  ತೆರವಾಗಿತ್ತು.ಅಲ್ಲಿ ಹಲವು ಸಮಾಜದಲ್ಲಿ ಹೆಚ್ಚು ಮಾನ್ಯತೆ ಇಲ್ಲದ ವ್ಯಕ್ತಿಗಳು ಚಿತ್ರವೀಕ್ಷಿಸಲು ಬರುತ್ತಿದ್ದರು. '೧೯೮೨ ರ ಮುಂಬಯಿ ಗಿರಣಿ ಕಾರ್ಮಿಕರ ಮುಷ್ಕರ' ದ ಬಳಿಕೆ, ಕಾರ್ಮಿಕರು ಬರುವುದು ಕಡಿಮೆಯಾಗಿತ್ತು. 'ಇಲ್ಲಿಗೆ ಚಿತ್ರನೋಡಲು ಬರುವವರಲ್ಲಿ ಅಧಿಕಮಂದಿ ಮಿಲ್ ಕಾರ್ಮಿಕರಿದ್ದರು', ಎಂದು 'ಗೋಲ್ಡ್ ಡಿಜಿಟಲ್ ಥಿಯೇಟರ್ಸ್', ನ ಚೇರ್ಮನ್,  ಹಸ್ಮುಖ್, ನೆನೆಸಿಕೊಳ್ಳುತ್ತಾರೆ.

### ಹಿಂದ್ ಮಾತಾ ಟಾಕೀಸ್ ಇತಿಹಾಸ
'ಹಿಂದ್ ಮಾತಾ ಸಿನೆಮಾ', ೧೯೩೦ ರಲ್ಲಿ 'ದೊರಬ್ ಜಮ್ಷೆಡ್ಜಿ ಪಾಂಡೆ'ಯವರಿಂದ ಸ್ಥಾಪಿಸಲ್ಪಟ್ಟಿತು. ಮಹಾರಾಷ್ಟ್ರ ಸರಕಾರದಿಂದ '೯೯೯ ವರ್ಷದ ಲೀಸ್ ಮೇಲೆ ದೊರೆತ ಆಸ್ತಿ'ಯಾಗಿತ್ತು. ೧೯೪೨ ರಲ್ಲಿ 'ಮಹಾತ್ಮ ಗಾಂಧೀಜಿ'ಯವರು ಕರೆಕೊಟ್ಟು ಆಯೋಜಿಸಿದ, 'ಕ್ವಿಟ್ ಇಂಡಿಯ ಆಂದೋಳನ'ದ ಸಮಯದಲ್ಲಿ 'ಹಿಂದ್ ಮಾತಾ ಥಿಯೇಟರ್' ನಲ್ಲಿ ಅನೇಕ ಸಭೆಗಳು ಜರುಗಿದವು.

### ಇತರ ಸಿನೆಮಾ ಥಿಯೇಟರ್ಸ್ ಗಳು
ಇತರ ಎರಡು ಸಿನಿಮಾ ಮಂದಿರಗಳು: 'ಭಾರತ್ ಮಾತ' ಮತ್ತು 'ಜೈ ಹಿಂದ್', ಎರಡನ್ನೂ ಜನ 'ಮದರ್ ಇಂಡಿಯ' ಎಂದು ಕರೆಯುತ್ತಿದ್ದರು. ಒಳ್ಳೆಯ ಜನಪ್ರಿಯ ಹಿಂದಿ ಚಿತ್ರ ತರಿಸಿದರೂ ಸ್ಥಾನೀಯ ಸಿನೆಮಾಗಳಿಗೆ ಹೆಚ್ಚು ಒತ್ತು ಕೊಡುವ ಪರಿಪಾಠವಿದೆ.
## ಉಲ್ಲೇಖಗಳು

ವರ್ಗ:ಮುಂಬಯಿನಲ್ಲಿರುವ ಸಂಸ್ಥಾಪನೆಗಳು
ವರ್ಗ:ಮುಂಬಯಿನ ಸಿನೆಮಾ ಥಿಯೇಟರ್ ಗಳು
ವರ್ಗ:ಸಿನಿಮಾರಂಗ
ವರ್ಗ:ಚಲನಚಿತ್ರ
ಶಕ್ತಿ ಮೋಹನ್

***ಶಕ್ತಿ ಮೋಹನ್*** ಭಾರತದ ಕಂಟೆಂಪರರಿ ನರ್ತಕಿಯೊಬ್ಬರು. ಜ಼ೀ ಟಿವಿಯವರು ನಡೆಸಿದ 'ಡ್ಯಾಂಸ್ ಇಂಡಿಯ ಡ್ಯಾಂಸ್' ಸ್ಪರ್ಧೆಯ ಎರಡನೇ ಕಂತಿನ ವಿಜೇತೆಯಾಗಿ ೫೦ ಲಕ್ಷ ರೂ.ಗಳ ನಗದು ಬಹುಮಾನ ಹಾಗು ಮಾರುತಿ ಸುಜುಕಿ ವಾಗನ್ ಆರ್ ಕಾರನ್ನು ಗೆದ್ದರು. *ತೀಸ್ ಮಾರ್ ಖಾನ್* ಹಾಗು *ರೌಡಿ ರಾಥೋಡ್* ಚಿತ್ರಗಳ ಹಾಡುಗಳಲ್ಲಿ ಕುಣಿದಿರುವ ಇವರು, *ಚ್ಯಾನೆಲ್ ವಿ*ನಲ್ಲಿ ಬರುವ *ದಿಲ್ ದೋಸ್ತಿ ಡ್ಯಾಂಸ್*ನಲ್ಲಿ ಕ್ರಿಯ ಘಾಯ್ ಪಾತ್ರವನ್ನು ಮಾಡಿದ್ದಾರೆ.

## ಕಿರುತೆರೆ ಪ್ರದರ್ಶನಗಳು
## ಚಲನಚಿತ್ರ ಪ್ರದರ್ಶನಗಳು
## ವೈಯಕ್ತಿಕ ಜೀವನ
ಬ್ರಿಜ್ಮೋಹನ್ ಹಾಗು ಕುಸುಮ್ ದಂಪತಿಗಳ ಮಗಳಾದ ಇವಳಿಗೆ ಮೂರು ಸಹೋದರಿಯರು - ನೀತಿ, ಮುಕ್ತಿ ಹಾಗು ಕ್ರಿತಿ. ಪೌರನೀತಿ ಅಥವಾ ಪೊಲಿಟಿಕಲ್ ಸೈನ್ಸ್ನಲ್ಲಿ ಎಮ್.ಎ ಪಡೆದಿರುವ ಶಕ್ತಿರವರು ಐಎಎಸ್ ಅಧಿಕಾರಿಯಾಗಬೇಕೆಂದಿದ್ದರು.
ಚಿಕ್ಕಂದಿನ ಅಪ್ಘಾತದಿಂದ ನಡೆಯಲು ಆಗುವುದಿಲ್ಲ ಎಂಬ ವೈದ್ಯರ ಮಾತನ್ನು ಮೀರಿಸಿ ಕುಟುಂಬದ ಪ್ರೋತ್ಸಾಹದಿಂದ ನೃತ್ಯವನ್ನು ಮಾಡಿಬುಟ್ಟರು ಶಕ್ತಿ ಮೋಹನ್.

## ಉಲ್ಲೇಖಗಳು
ಸ್ವಾತಂತ್ರ್ಯ ಗಂಗೆಯ ಸಾವಿರ ತೊರೆಗಳು (ಪುಸ್ತಕ)

**ಸ್ವಾತಂತ್ರ್ಯ ಗಂಗೆಯ ಸಾವಿರ ತೊರೆಗಳು** ಎನ್.ಪಿ.ಶಂಕರನಾರಾಯಣ ರಾವ್  ಅವರು ಬರೆದ ಪುಸ್ತಕ. .

ಭಾರತೀಯವೆನಿಸುವ ರಾಷ್ಟ್ರೀಯ ಅಸ್ಮಿತೆಗೆ ಗಂಗೆ ಒಂದು ಸಂಕೇತ. ಭಾರತದ ಸ್ವಾತಂತ್ರ್ಯ ಗಂಗೆಯ ವೈಶಾಲ್ಯ, ಜಲಾಧಿಕ್ಯ, ಸ್ವಚ್ಛತೆಗೆ ಕೂಡು/ಸಂಗಮ ನದಿಗಳ ಕೊಡುಗೆ, ಇವುಗಳ ಸಮೀಕ್ಷಣೆ ಇವೇ ಈ ಗ್ರಂಥದ ವಸ್ತು. ಪೂರ್ವರಂಗವಾಗಿ ಸ್ವಾತಂತ್ರ್ಯವನ್ನು ಹೇಗೆ ಕಳೆದು ಕೊಂಡೆವು ಎಂಬುದೂ ವಿಮರ್ಶೆಗೆ ಒಳಗಾಗಿದೆ. ವಸಾಹತುಶಾಹಿ ಆಕ್ರಮಣದ ಪರಿಣಾಮವಾಗಿ ಭಾರತದ ಆರ್ಥಿಕ ಬೆನ್ನೆಲುಬು ಹೇಗೆ ಜರ್ಝರಿತಗೊಂಡಿತೆಂದು ತಿಳಿಯದೆ ಇಲ್ಲಿಯ ಸ್ವಾತಂತ್ರ್ಯ ಹೋರಾಟವನ್ನು ವ್ಯಾಖ್ಯಾನಿಸುವುದು ಅಸಮರ್ಪಕವಾದ ವಿಧಾನ. ಹುಟ್ಟಿಕೊಂಡ ಚಳುವಳಿಗಳ ವಿಶ್ಲೇಷಣೆಯನ್ನು ಪದರ ಪದರವಾಗಿ ಲೇಖಕರು ಬಿಡಿಸಿದ್ದಾರೆ. ನಮ್ಮ ದೇಶದ ಮಹಾರೋಗವಾದ ಜಾತೀಯತೆ, ಎಂತೆಂತಹ ಸಮಸ್ಯೆಗಳನ್ನು ಹುಟ್ಟು ಹಾಕಿದವು. ಸ್ವಾತಂತ್ರ್ಯ ಪಡೆಯಬೇಕೆಂಬ ಉತ್ಕಟ ಆಸೆ, ಛಲಗಳು ಮಾತ್ರ ಚೂರು ಚೂರು ಭಾರತದಲ್ಲೂ ಪ್ರಜ್ವಲಿಸಿದುವು. ತೊರೆಗಳು ಸೇರಿ ಮಹಾನದಿಯಾಯಿತು. ಈ ತರಹ ವಿಮರ್ಶೆ ಮತ್ತು ವ್ಯಾಖ್ಯಾನಗಳಿಂದ ಈ ಪುಸ್ತಕ ಬರೀ ಚರಿತ್ರೆಯಾಗದೆ, ಅದರ ಹಿಂದಿರುವ ಅಂಶಗಳನ್ನೂ ಅಳವಡಿಸಿಕೊಂಡಿರುವುದು ಸ್ವಾಗತಾರ್ಹ. ಎಲ್ಲೂ ಪೂರ್ವಗ್ರಹವಿಲ್ಲ, ಉದ್ವೇಗದ ಸೋಂಕಿಲ್ಲ. ಹಾಗಿದ್ದರೂ ತಣ್ಣಗೆ ತಟಸ್ಥವೆನಿಸದೆ ಬೆಚ್ಚಗೆ ಬಿಂಬಿಸುತ್ತದೆ. ಈ ಪುಸ್ತಕ ಇಂಥ ಬರವಣಿಗೆಗೆ ಒಂದು ಒಳ್ಳೆಯ ಮಾದರಿ. ಓದುತ್ತ ಹೋದಂತೆ ಲೇಖಕರ ಸಮಗ್ರ ಭಾರತೀಯ ದೃಷ್ಟಿ ಮೆಚ್ಚಿಗೆಯಾಗುತ್ತದೆ. ಈ ಕೃತಿ ಕಳೆದ ಐನೂರು ವರ್ಷಗಳ ಭಾರತದ ಇತಿಹಾಸದ ಅಧ್ಯಯನದ ಆಕರ ಗ್ರಂಥವಾಗಿ ಉಳಿಯುತ್ತದೆ.

## ಬಾಹ್ಯ ಸಂಪರ್ಕ
* ಪಿ ಶಂಕರನಾರಾಯಣ ರಾವ್ ಅವರ ಪುಸ್ತಕಗಳು
* ಕಣಜ ಅಂತರಜಾಲ ಕನ್ನಡ ಜ್ಞಾನಕೋಶ 

ವರ್ಗ:ಕನ್ನಡ ಪುಸ್ತಕಗಳು
ಪ್ರಾಚೀನ ಭಾರತ (ಪುಸ್ತಕ)

**ಪ್ರಾಚೀನ ಭಾರತ** ಆರ್ ಎಸ್ ಶರ್ಮ ಅವರು ಬರೆದ ಪುಸ್ತಕ. ಕನ್ನಡಕ್ಕೆ ಅನುವಾದ : ಎನ್ ಪಿ ಶಂಕರನಾರಾಯಣ ರಾವ್.

ಒಂದು ದೇಶದ ಇತಿಹಾಸವೆಂದರೆ, ಆ ದೇಶವನ್ನು ಆಳಿದ ರಾಜವಂಶಗಳ, ಅವು ನಡೆಸಿದ ದಂಡಯಾತ್ರೆಗಳ, ಸಣ್ಣಪುಟ್ಟ ಯುದ್ಧಗಳ ಅಥವಾ ಅವುಗಳ ಸೋಲು-ಗೆಲುವು, ಅಳಿವು-ಉಳಿವುಗಳ ವರದಿಯಷ್ಟೇ ಅಲ್ಲ. ಇತಿಹಾಸವೆಂದರೆ ಸರಿಯಾದ ಆಧಾರವಿಲ್ಲದ ಕಾಲ್ಪನಿಕ ಭವ್ಯ ಚಿತ್ರಣವೂ ಅಲ್ಲ. ಇತಿಹಾಸದ ಅವಧಿಯಲ್ಲಿ ಅಲ್ಲಿ ಬದುಕಿದ ಜನರ ಜೀವನ, ಅಲ್ಲಿನ ಆರ್ಥಿಕ ಪರಿಸ್ಥಿತಿ, ಪರದೇಶಗಳೊಂದಿಗಿನ ವಾಣಿಜ್ಯ-ಆರ್ಥಿಕ ಸಂಬಂಧಗಳು, ನಾನಾ ಕಾರಣಗಳಿಂದ ವಲಸೆ ಬಂದು ಅಲ್ಲಿ ನೆಲಸಿದ ಇತರ ಜನರು, ಅಲ್ಲಿ ಹುಟ್ಟಿದ ಮತ ಧಾರ್ಮಿಕ ಚಳವಳಿಗಳು ಹಾಗೂ ಪಂಥಗಳು ಇತಿಹಾಸವನ್ನು ರೂಪಿಸುವುದರಲ್ಲಿ ಮುಖ್ಯ ಪಾತ್ರವಹಿಸುತ್ತವೆ ಎಂಬುದನ್ನು ಮರೆಯಬಾರದು.
ಇತಿಹಾಸ ಬೆಸೆದ ಕೊಂಡಿಗಳ ಮೂಲಕ ಇಂದಿನ ಆಗುಹೋಗುಗಳನ್ನು ಅರ್ಥ ಮಾಡಿಕೊಳ್ಳುವುದಕ್ಕೆ ಅಂತೆಯೇ ಭವಿಷಯವನ್ನು ರೂಪಿಸುವುದಕ್ಕೆ, ಇತಿಹಾಸದ ವಸ್ತುನಿಷ್ಠ ಅಧ್ಯಯನ ನೆರವಾಗುತ್ತದೆ.

## ಬಾಹ್ಯ ಸಂಪರ್ಕ
* ಆರ್ ಎಸ್ ಶರ್ಮ ಅವರ ಪುಸ್ತಕಗಳು
* R S Sharma, authority on ancient India

ವರ್ಗ:ಕನ್ನಡ ಪುಸ್ತಕಗಳು
ಕೇದಾರನಾಥ್ ಸಿಂಗ್

**ಕೇದಾರನಾಥ ಸಿಂಗ್**  ( ಹುಟ್ಟು- ೧೯೩೪ )   ಹಿಂದಿಯ  ಪ್ರಮುಖ ಆಧುನಿಕ ಕವಿಗಳಲ್ಲಿ ಒಬ್ಬರು. ಅವರು ಉತ್ಕೃಷ್ಟ ವಿಮರ್ಶಕ ಮತ್ತು ಪ್ರಬಂಧಕಾರರು ಆಗಿದ್ದಾರೆ.  ಹಿಂದಿಯಲ್ಲಿನ ತಮ್ಮ  ಕವನ ಸಂಗ್ರಹ  ಅಕಾಲ್ ಮೆ ಸರಸ್   ಗಾಗಿ  ೧೯೮೯ರ ಸಾಹಿತ್ಯ ಅಕಾಡೆಮಿಯ ಪ್ರಶಸ್ತಿ ಯನ್ನು ಪಡೆದರು. ಅವರಿಗೆ ೨೦೧೩ ರ ಜ್ಞಾನಪೀಠ ಪ್ರಶಸ್ತಿಯನ್ನು ನೀಡಲಾಗಿದೆ.

## ಜೀವನ
ಅವರು ಪೂರ್ವದ ಉತ್ತರ ಪ್ರದೇಶದ  ಬಲ್ಲಿಯಾ  ಜಿಲ್ಲೆಯ ಚಕಿಯಾ ಗ್ರಾಮದಲ್ಲಿ  ೭ ಜುಲೈ ೧೯೩೪ ರಂದು ಜನಿಸಿದರು. ಅವರು ವಾರಣಾಸಿ ಯ ಉದಯ್ ಪ್ರತಾಪ್ ಕಾಲೇಜಿನಲ್ಲಿ   ಪದವಿ ಪಡೆದು ಕಾಶಿ ಹಿಂದೂ ವಿಶ್ವವಿದ್ಯಾಲಯದಿಂದ ಎಂ.ಎ.  ತೇರ್ಗಡೆಯಾದರು.  ಮತ್ತು ಅದೇ ವಿಶ್ವವಿದ್ಯಾಲಯದಿಂದ ಪಿ.ಎಚ್.ಡಿ   ಮಾಡಿದರು.  ಗೋರಖಪುರದಲ್ಲಿ ಹಿಂದಿ ಶಿಕ್ಷಕನಾಗಿ ಕೆಲ ಕಾಲ ಸೇವೆ ಸಲ್ಲಿಸಿ ಅವರು ಜವಾಹರಲಾಲ್ ನೆಹರೂ ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕರಾಗಿಯೂ  ಭಾರತೀಯ ಭಾಷೆಗಳ ಕೇಂದ್ರದಲ್ಲಿ  ಹಿಂದಿ ಭಾಷಾ ವಿಭಾಗದ ಮುಖ್ಯಸ್ಥರಾಗಿಯೂ  ಸೇವೆ ಸಲ್ಲಿಸಿದ್ದಾರೆ.  ಈಗ ಅವರು ದಹಲಿಯಲ್ಲಿ  ನೆಲೆಸಿದ್ದಾರೆ.

## ಪ್ರಮುಖ ಕೃತಿಗಳು
ಕವನ ಸಂಕಲನಗಳು: ಅಭಿ ಬಿಲ್ಕುಲ್ ಅಭೀ, ಜಮೀನ್ ಪಕ್ ರಹೀ ಹೈ, ಯಹಾಂ ಸೆ ದೇಖೋ, ಅಕಾಲ್ ಮೆ ಸಾರಸ್, ಬಾಘ್, ಟಾಲ್ ಸ್ಟಾ ಯ್  ಔರ್ ಸೈಕಲ್

ಪ್ರಬಂಧಗಳು ಮತ್ತು ಕತೆಗಳು : ಮೇರೆ ಸಮತಯ್ ಕೀ ಶಾದಿ, ಕಲ್ಪನಾ ಔರ್ ಛಾಯಾವಾದ್, ಹಿಂದಿ ಕವಿತಾ ಮೆ ಬಿಂಬವಿಧಾನ್, ಕಬ್ರಿಸ್ತಾನ್ ಮೆ ಪಂಚಾಯತ್

ಇತರ : ತಾನಾಬಾನಾ

ವರ್ಗ:ಹಿಂದಿ ಸಾಹಿತಿಗಳು
ಮಿರಜ್

**ಮಿರಜ್** ನಗರವು ಮಹಾರಾಷ್ಟ್ರ ರಾಜ್ಯದ ಸಾಂಗಲಿ ಜಿಲ್ಲೆಯ ತಾಲ್ಲೂಕು ಸ್ಥಳವಾಗಿದೆ.

ವರ್ಗ:ಮಹಾರಾಷ್ಟ್ರ
ಇಚಲಕರಂಜಿ

**ಇಚಲಕರಂಜಿ**ಯು ಮಹಾರಾಷ್ಟ್ರರಾಜ್ಯದ ಸಾಂಗಲಿ ಜಿಲ್ಲೆಯ ತಾಲ್ಲೂಕು ಕೇಂದ್ರ. ಇದು ವಾಣಿಜ್ಯ, ಶಿಕ್ಷಣ ಹಾಗೂ ವ್ಯಾಪಾರ ಕೇಂದ್ರವಾಗಿದೆ.

ವರ್ಗ:ಮಹಾರಾಷ್ಟ್ರ
ಶೃಂಗೇರಿ ಉಪಚಾರ (ಪುಸ್ತಕ)

**ಶೃಂಗೇರಿ ಉಪಚಾರ** ಜಿ.ವಿ ಗಣೇಶಯ್ಯ ಅವರು ಬರೆದ ಹಾಸ್ಯಮಯ ಲೇಖನ ಪುಸ್ತಕ.

'ನಗುನಗುತಾ ನಲೀ ನಲೀ - ಇದು ಜನಪ್ರಿಯ ಸಿನಿಮಾ ಹಾಡು. ನಗು ಆರೋಗ್ಯಕ್ಕೆ ಪೂರಕವಂತೆ - ಅತಿಯಾದರೆ ಮಾರಕವಂತೆ. ನಗೆಗಳಲ್ಲಿ ಬಗೆ ಬಗೆ. ಮಗುವಿನ ತಿಳಿನಗೆ ಆಪ್ಯಾಯಮಾನ. ವ್ಯಂಗ್ಯ-ತಿರಸ್ಕಾರ-ಅಟ್ಟಹಾಸದ ನಗೆ ಬೇಡವೇ ಬೇಡ. ಇನ್ನು ಕಾರನವೇ ಇಲ್ಲದೆ ನಗುವವರನ್ನು ಜನ ಬೇರೆಯೇ ರೀತಿ ನೋಡುತ್ತಾರೆ! ಇನ್ನು ಕೆಲವರಂತೂ ತುಟಿ ಬಿಗಿದುಕೊಂಡೇ ಭೂಮಿಗಿಳಿದಿರುತ್ತಾರೆ. ಎಂಥ ಘನ ಗಂಭೀರ ವಾತಾವರಣವಿರಲಿ, ಅಲ್ಲೊಂದು ನಗೆ ಬಾಂಬು ಬಿದ್ದರೆ ಯಾವ ಅನಾಹುತವೂ ಆಗದೆ, ಆಗಿರುವ ಘೋರ ಅನಾಹುತ ತಿಳಿಯಾಗುತ್ತದೆ. ಹೌದು, ಹಾಸ್ಯ ಅಪಹಾಸ್ಯ ಆಗಬಾರದು; ದ್ರೌಪದಿಯ ನಗೆಯಂತೆ ಕುರುಕ್ಷೇತ್ರವಾಗಬಾರದು. ನಗುವಿಗೂ-ನಗೆಪಾಟಲಿಗೂ ಅಜಗಜಾಂತರ ಇರಲಿ. ಇಲ್ಲವಾದರೆ ಕಾದಿದೆ ಗಂಡಾಂತರ! ಇದನ್ನೆಲ್ಲ ಚೆನ್ನಾಗಿ ತಿಳಿದುಕೊಂಡೇ ನಿಮ್ಮನ್ನು ನಗಿಸಲು ಪಣತೊಟ್ಟು ಗಣೇಶಯ್ಯ ಸಕಲ ಸಿದ್ಧತೆಯೊಂದಿಗೆ - ನಗೆಟಾನಿಕ್ಕಿನಲ್ಲಿ ನೈಟ್ರಸ್ ಆಕ್ಸೈಡ್ ಬೆರೆಸಿ, ಲೇಖನಗಳನ್ನಾಗಿಸಿ ಸನ್ನದ್ಧರಾಗಿದ್ದಾರೆ! ಇವನ್ನು ಓದಿ. ಖಂಡಿತ ನಗಬೇಡಿ. ಜೋಕೆ! ನಕ್ಕಿಲ್ಲವಾದರೆ ‘ನಗದು’ ಪ್ರಶಸ್ತಿ ನಿಮ್ಮದಾಗುತ್ತದೆ.

## ಬಾಹ್ಯ ಸಂಪರ್ಕ
* ಜಿ.ವಿ ಗಣೇಶಯ್ಯ ಅವರ ಪುಸ್ತಕಗಳು 
* **ಜಿ.ವಿ ಗಣೇಶಯ್ಯ**ಅಂತರಜಾಲ ಕನ್ನಡ ಜ್ಞಾನಕೋಶ 
* ಜಿ.ವಿ ಗಣೇಶಯ್ಯ ಅವರ ಲೇಖನ ಪ್ರಜಾವಾಣಿಯಲ್ಲಿ

ವರ್ಗ:ಕನ್ನಡ ಪುಸ್ತಕಗಳು
ಬೆಳ್ಳಿಹಬ್ಬ

ಬೆಳ್ಳಿಹಬ್ಬವು  ೨೫ ವರ್ಷಗಳು ಪೂರ್ತಿಯಾದುದರ ಆಚರಣೆ ಆಗಿದೆ.  ಮದುವೆ ಅಥವಾ  ಇನ್ನಾವುದೇ ಘಟನೆಯ ೨೫ನೇ ವಾರ್ಷಿಕೋತ್ಸವದ ಸಂಭ್ರಮದ ಆಛರಣೆಯನ್ನು 'ಬೆಳ್ಳಿಹಬ್ಬ'ಅಥವಾ 'ರಜತೋತ್ಸವ' ಎಂದು ಕರೆಯುತ್ತಾರೆ . ಸಂಸ್ಕೃತದಲ್ಲಿ  ರಜತ ಎಂದರೆ ಬೆಳ್ಳಿ.

## ಇವನ್ನೂ ನೋಡಿ
* ಸುವರ್ಣಮಹೋತ್ಸವ ಅಥವಾ ಚಿನ್ನದ ಹಬ್ಬ
* ವಜ್ರಮಹೋತ್ಸವ 
* ಪ್ಲಾಟಿನಂ ಉತ್ಸವ

ವರ್ಗ:ದಿನಾಚರಣೆಗಳು
ರಜತಮಹೋತ್ಸವ

ಇದು  ೨೫ ವರ್ಷಗಳು ಪೂರ್ತಿಯಾದುದರ ಆಚರಣೆ ಆಗಿದೆ. ಮದುವೆ ಅಥವಾ ಇನ್ನಾವುದೇ ಘಟನೆಯ ೨೫ನೇ ವಾರ್ಷಿಕೋತ್ಸವದ ಸಂಭ್ರಮದ ಆಛರಣೆಯನ್ನು 'ಬೆಳ್ಳಿಹಬ್ಬ' ಅಥವಾ 'ರಜತಮಹೋತ್ಸವ' ಎಂದು ಕರೆಯುತ್ತಾರೆ. ಸಂಸ್ಕೃತದಲ್ಲಿ ರಜತ ಎಂದರೆ ಬೆಳ್ಳಿ.

ವರ್ಗ:ದಿನಾಚರಣೆಗಳು
ಸುವರ್ಣಮಹೋತ್ಸವ

ಇದು ಐವತ್ತನೇ ವರ್ಷ ಮುಗಿದುದರ ಸೂಚಕವಾಗಿ ಆಚರಿಸುವ ಹಬ್ಬವಾಗಿದೆ. ಇದನ್ನು 'ಚಿನ್ನದಹಬ್ಬ' ಎಂದೂ ಕರೆಯುತ್ತಾರೆ. ಸುವರ್ಣೋತ್ಸವ ಶಬ್ದವು ಸಂಸ್ಕೃತ  ಭಾಷೆಯ ಮೂಲದ್ದಾಗಿದ್ದು    ಸಂಸ್ಕೃತದಲ್ಲಿ ಸುವರ್ಣ ಎಂದರೆ ಚಿನ್ನ ಅಥವಾ ಬಂಗಾರ. 

ಇವನ್ನೂ ನೋಡಿ
* ಬೆಳ್ಳಿಹಬ್ಬ ಅಥವಾ ರಜತಮಹೋತ್ಸವ
* ವಜ್ರಮಹೋತ್ಸವ
* ಪ್ಲಾಟಿನಂಮಹೋತ್ಸವ

ವರ್ಗ:ದಿನಾಚರಣೆಗಳು
ವಜ್ರಮಹೋತ್ಸವ

ವಜ್ರಮಹೋತ್ಸವವು  ಅರವತ್ತು ಅಥವಾ ಎಪ್ಪತ್ತೈದನೇ ವರ್ಷಪೂರ್ತಿಯ  ಆಚರಣೆ ಆಗಿದೆ. 

ಇವನ್ನೂ ನೋಡಿ
* ಬೆಳ್ಳಿಹಬ್ಬ ಅಥವಾ ರಜತಮಹೋತ್ಸವ
* ಚಿನ್ನದ ಹಬ್ಬ ಅಥವಾ  ಸುವರ್ಣಮಹೋತ್ಸವ
* ಪ್ಲಾಟಿನಂಮಹೋತ್ಸವ 

## ಉಲ್ಲೇಖಗಳು 
ವರ್ಗ:ದಿನಾಚರಣೆಗಳು
ಪ್ಲಾಟಿನಂಮಹೋತ್ಸವ

ಪ್ಲಾಟಿನಂಮಹೋತ್ಸವವು  ಒಂದು ವರ್ಷಾಚರಣೆ ಆಗಿದೆ. ಸಾಮಾನ್ಯವಾಗಿ ರಾಜರುಗಳ ಸಂದರ್ಭದಲ್ಲಿ  ಮತ್ತು  ಭಾರತ ಮತ್ತು ಪಾಕಿಸ್ತಾನ ದೇಶಗಳಲ್ಲಿ ಇದು  ೭೫(ಎಪ್ಪತ್ತೈದು)  ನೇ ವರ್ಷದ ಆಚರಣೆ ಆಗಿದೆ.  
ಆದರೆ ಅಮೇರಿಕ ಸಂಯುಕ್ತ ಸಂಸ್ಥಾನದಲ್ಲಿ ಯಾವುದೇ ಘಟನೆಯ ೭೫ನೇ ವರ್ಷದ ಆಚರಣೆಯನ್ನು ವಜ್ರಮಹೋತ್ಸವ ಎಂದು ಆಚರಿಸಲಾಗುವುದು. 

## ಇವನ್ನೂ ನೋಡಿ
* ಬೆಳ್ಳಿಹಬ್ಬ ಅಥವಾ ರಜತಮಹೋತ್ಸವ
* ಚಿನ್ನದ ಹಬ್ಬ ಅಥವಾ ಸುವರ್ಣಮಹೋತ್ಸವ
* ವಜ್ರಮಹೋತ್ಸವ

ವರ್ಗ:ದಿನಾಚರಣೆಗಳು
ಧಾನ್ಯ

ಹಣ್ಣು ಮತ್ತು ಸಿಪ್ಪೆಯನ್ನು ಹೊಂದಿರುವ ಅಥವಾ ಹೊಂದದೆ ಇರುವ ಸಣ್ಣ, ಗಟ್ಟಿಯಾದ ಏಕದಳ ಸಸ್ಯಗಳ ಬೀಜವನ್ನು **ಧಾನ್ಯ**ವೆಂದು ಕರೆಯುತ್ತಾರೆ. ಅಕ್ಕಿ, ಗೋಧಿ, ಜೋಳ, ರಾಗಿ, ನವಣೆ, ಸಜ್ಜೆ ಮತ್ತು ಇತ್ಯಾದಿಗಳು ಧಾನ್ಯಗಳಿಗೆ ಉದಾಹರಣೆಗಳಾಗಿವೆ.

ಧಾನ್ಯವು ಸಣ್ಣ, ಗಟ್ಟಿಯಾದ, ಒಣ ಬೀಜವಾಗಿದ್ದು, ಲಗತ್ತಿಸಲಾದ ಹಲ್ ಅಥವಾ ಫ್ರುಟ್ ಲೇಯರ್ ನೊಂದಿಗೆ  ಅಥವಾ ಇಲ್ಲದೆ, ಮಾನವ ಅಥವಾ ಪ್ರಾಣಿಗಳ ಬಳಕೆಗಾಗಿ ಕೊಯ್ಲು ಮಾಡಲಾಗುತ್ತದೆ.  ಧಾನ್ಯ ಬೆಳೆ ಎಂದರೆ ಧಾನ್ಯ ಉತ್ಪಾದಿಸುವ ಸಸ್ಯ. ವಾಣಿಜ್ಯ ಧಾನ್ಯ ಬೆಳೆಗಳ ಎರಡು ಮುಖ್ಯ ವಿಧಗಳು ಧಾನ್ಯಗಳು ಮತ್ತು ದ್ವಿದಳ ಧಾನ್ಯಗಳು.

ಕೊಯ್ಲು ಮಾಡಿದ ನಂತರ, ಒಣ ಧಾನ್ಯಗಳು ಇತರ ಪ್ರಧಾನ ಆಹಾರಗಳಾದ ಪಿಷ್ಟ ಹಣ್ಣುಗಳು (ಬಾಳೆಹಣ್ಣು, ಬ್ರೆಡ್‌ಫ್ರೂಟ್, ಇತ್ಯಾದಿ) ಮತ್ತು ಗೆಡ್ಡೆಗಳು (ಸಿಹಿ ಆಲೂಗಡ್ಡೆ, ಮರಗೆಣಸು ಮತ್ತು ಹೆಚ್ಚಿನವು) ಗಿಂತ ಹೆಚ್ಚು ಬಾಳಿಕೆ ಬರುತ್ತವೆ. ಈ ಬಾಳಿಕೆಯು ಧಾನ್ಯಗಳನ್ನು ಕೈಗಾರಿಕಾ ಕೃಷಿಗೆ ಸೂಕ್ತವಾಗಿಸುತ್ತದೆ, ಏಕೆಂದರೆ ಅವುಗಳನ್ನು ಯಾಂತ್ರಿಕವಾಗಿ ಕೊಯ್ಲು ಮಾಡಬಹುದು, ರೈಲು ಅಥವಾ ಹಡಗಿನ ಮೂಲಕ ಸಾಗಿಸಬಹುದು, ಸಿಲೋಗಳಲ್ಲಿ ದೀರ್ಘಕಾಲ ಸಂಗ್ರಹಿಸಬಹುದು, ಮತ್ತು ಹಿಟ್ಟಿಗೆ ಮಿಲ್ಲಿಂಗ್ ಅಥವಾ ಎಣ್ಣೆಗೆ ಒತ್ತಬಹುದು. ಹೀಗಾಗಿ, ಪ್ರಮುಖ ಜಾಗತಿಕ ಸರಕು ಮಾರುಕಟ್ಟೆಗಳು ಮೆಕ್ಕೆಜೋಳ, ಅಕ್ಕಿ, ಸೋಯಾಬೀನ್, ಗೋಧಿ ಮತ್ತು ಇತರ ಧಾನ್ಯಗಳಿಗಾಗಿ ಅಸ್ತಿತ್ವದಲ್ಲಿವೆ ಆದರೆ ಗೆಡ್ಡೆಗಳು, ತರಕಾರಿಗಳು ಅಥವಾ ಇತರ ಬೆಳೆಗಳಿಗೆ ಅಲ್ಲ.

ಮಾರುಕಟ್ಟೆಗಳಲ್ಲಿ ಧಾನ್ಯಗಳು ಸುಲಭವಾಗಿ ಲಭ್ಯವಿವೆ ಮತ್ತು ಈಗ ಆನ್‌ಲೈನ್ ಮಳಿಗೆಗಳು ಲಭ್ಯವಿದ್ದು ಅಲ್ಲಿಂದಲೂ ಸಹ  ನೀವು ಧಾನ್ಯಗಳನ್ನು ಖರೀದಿಸಬಹುದು. ಈಗ ಧಾನ್ಯಗಳನ್ನು ಖರೀದಿಸುವುದು ತುಂಬಾ ಅನುಕೂಲಕರವಾಗಿದೆ.

## ಧಾನ್ಯಗಳು ಮತ್ತು ಕಾಳುಗಳು
ಧಾನ್ಯಗಳು ಮತ್ತು ಸಿರಿಧಾನ್ಯಗಳು ಕ್ಯಾರಿಯೋಪ್ಸ್, ಹುಲ್ಲು ಕುಟುಂಬದ ಹಣ್ಣುಗಳಿಗೆ ಸಮಾನಾರ್ಥಕವಾಗಿದೆ. ಕೃಷಿ ಮತ್ತು ವಾಣಿಜ್ಯದಲ್ಲಿ, ಇತರ ಸಸ್ಯ ಕುಟುಂಬಗಳ ಬೀಜಗಳು ಅಥವಾ ಹಣ್ಣುಗಳು ಕ್ಯಾರಿಯೊಪ್ಸಸ್ ಅನ್ನು ಹೋಲುತ್ತಿದ್ದರೆ ಅವುಗಳನ್ನು ಧಾನ್ಯಗಳು ಎಂದು ಕರೆಯಲಾಗುತ್ತದೆ. ಉದಾಹರಣೆಗೆ, ಅಮರಂಥವನ್ನು "ಧಾನ್ಯ ಅಮರಂಥ್" ಎಂದು ಮಾರಲಾಗುತ್ತದೆ, ಮತ್ತು ಅಮರಂಥ್ ಉತ್ಪನ್ನಗಳನ್ನು "ಧಾನ್ಯಗಳು" ಎಂದು ವಿವರಿಸಬಹುದಾಗಿದೆ.ಆಂಡಿಸ್‌ನ ಪೂರ್ವ-ಹಿಸ್ಪಾನಿಕ್ ನಾಗರಿಕತೆಗಳು ಧಾನ್ಯ ಆಧಾರಿತ ಆಹಾರ ವ್ಯವಸ್ಥೆಯನ್ನು ಹೊಂದಿದ್ದವು, ಆದರೆ ಹೆಚ್ಚಿನ ಎತ್ತರದಲ್ಲಿ ಯಾವುದೇ ಧಾನ್ಯಗಳು ಏಕದಳವಾಗಿರಲಿಲ್ಲ. ಆಂಡಿಸ್‌ಗೆ ಸ್ಥಳೀಯವಾಗಿರುವ ಎಲ್ಲಾ ಮೂರು ಧಾನ್ಯಗಳು (ಕನಿವಾ, ಕಿವಿಚಾ ಮತ್ತು ಕ್ವಿನೋವಾ)ಜೋಳ, ಅಕ್ಕಿ ಮತ್ತು ಗೋಧಿಯಂತಹ ಹುಲ್ಲುಗಳಿಗಿಂತ ವಿಶಾಲ-ಎಲೆಗಳ ಸಸ್ಯಗಳಾಗಿವೆ. 

## ಧಾನ್ಯ ಕೃಷಿಯ ಐತಿಹಾಸಿಕ ಪ್ರಭಾವ
ಧಾನ್ಯಗಳು ಚಿಕ್ಕದಾಗಿದ್ದು ಗಟ್ಟಿಯಾಗಿರುತ್ತವೆ ಮತ್ತು ಒಣಗಿರುತ್ತವೆ, ಅವುಗಳನ್ನು ತಾಜಾ ಹಣ್ಣುಗಳು, ಬೇರುಗಳು ಮತ್ತು ಗೆಡ್ಡೆಗಳಂತಹ ಇತರ ಆಹಾರ ಬೆಳೆಗಳಿಗಿಂತ ಸುಲಭವಾಗಿ ಸಂಗ್ರಹಿಸಬಹುದು, ಅಳೆಯಬಹುದು ಮತ್ತು ಸಾಗಿಸಬಹುದು. ಧಾನ್ಯ ಕೃಷಿಯ ಅಭಿವೃದ್ಧಿಯು ಹೆಚ್ಚುವರಿ ಆಹಾರವನ್ನು ಉತ್ಪಾದಿಸಲು ಮತ್ತು ಸುಲಭವಾಗಿ ಸಂಗ್ರಹಿಸಲು ಅವಕಾಶ ಮಾಡಿಕೊಟ್ಟಿತು, ಇದು ಮೊದಲ ಶಾಶ್ವತ ಸೆಟಲಮೆಂಟ್ ಗಳಿಗೆ ಸೃಷ್ಟಿಗೆ ಮತ್ತು ಸಮಾಜವನ್ನು ವರ್ಗಗಳಾಗಿ ವಿಭಜಿಸಲು ಕಾರಣವಾಗಬಹುದು.
 
## ಔದ್ಯೋಗಿಕ ಸುರಕ್ಷತೆ ಮತ್ತು ಆರೋಗ್ಯ
ಧಾನ್ಯದ ಸೌಕರ್ಯಗಳಲ್ಲಿ ಧಾನ್ಯವನ್ನು ನಿರ್ವಹಿಸುವವರು ಹಲವಾರು ಔದ್ಯೋಗಿಕ ಅಪಾಯಗಳು ಮತ್ತು ಸಮಸ್ಯೆಗಳನ್ನು ಎದುರಿಸಬಹುದು. ಧಾನ್ಯದ ಹಲಗೆಗಳು ಹಲವು ರೀತಿಯ ಅಪಾಯಗಳನ್ನು ಒಳಗೊಂಡಿರುತ್ತವೆ, ಕೆಲವು ಸಲ ಧಾನ್ಯದ ಹಲಗೆಗಳಲ್ಲಿ ಕಾರ್ಮಿಕರು ಸಿಕ್ಕಿಹಾಕಿಕೊಳ್ಳುತ್ತಾರೆ. ಅಲ್ಲಿಂದ ಬಿಡಿಸಿಕೊಳ್ಳಲು ಅವರಿಗೆ ಆಗುವುದಿಲ್ಲ. ಕೆಲವು ಸಲ ಧಾನ್ಯದ ಧೂಳಿನ ಸೂಕ್ಷ್ಮ ಕಣಗಳಿಂದ ಉಂಟಾಗುವ ಸ್ಫೋಟಗಳು ಮತ್ತು ಬೀಳುವಿಕೆಗಳು ಸಹ ಕಾರ್ಮಿಕರಿಗೆ ಅಪಾಯವನ್ನುಂಟು ಮಾಡಬಹುದು.

## ಉಲ್ಲೇಖಗಳು
ತೇಜಸ್ವಿ ಪರಿಸರ ಕಥಾಪ್ರಸಂಗ (ಪುಸ್ತಕ)

ಪೂರ್ಣಚಂದ್ರ ತೇಜಸ್ವಿಯವರ 'ಪರಿಸರದ ಕಥೆ'ಯ ನಾಟಕ ರೂಪ  'ತೇಜಸ್ವಿ ಪರಿಸರ ಕಥಾಪ್ರಸಂಗ'. ರಚನೆ : 
ಅ ನಾ ರಾವ್ ಜಾದವ್ 

"ಪರಿಸರ" ಅಂತಂದ್ರೆ... ಬರೀ ಮರ-ಗಿಡ, ಬೆಟ್ಟ-ಗುಡ್ಡ, ಪ್ರಾಣಿ-ಪಕ್ಷಿ...ಇವಿಷ್ಟೇ ಅಲ್ಲಾ. ಇವೆಲ್ಲದರ ಜೊತೆಗಿರೊ ಅಖಂಡವಾದ ಜಗತ್ತು. ಆ ಜಗತ್ತಿನೊಳಗಿರೊ ಮನುಷ್ಯರ  ಅವರ ಆಲೋಚನಾ ಕ್ರಮಗಳು. ಒಬ್ಬೊಬ್ಬ ಮನುಷ್ಯನ ಆಲೋಚನಾ ಕ್ರಮ ಒಂದೊಂದು  ರೀತಿ. ಇಲ್ಲಿ ಬರುವ ಬಾಲ್ ಬಾಯ್ ಕಾಳಪ್ಪ, ಗಾರೆ ಸೀನಪ್ಪ, ಮಾರ, ಪ್ಯಾರ, ಗಾಡ್ಲಿ, ಹಾವು ಕಚ್ಚಿದ್ದಕ್ಕೆ ಔಷಧಿ ಅಂತ ನಾರು, ಬೇರು, ಮಣಿ.. ಎಲ್ಲಾ ಮಾರೋ ಗೊಲ್ಲ ಹಾವಾಡಿಗ ಎಂಗ್ಟ... ತಮಗೆ ಹಾವು ಕಚ್ಚಿದಾಗ, ಯಾವ ಔಷಧಿನೂ ಮಾಡಕ್ಕಾಗ್ದೆ ಸಾಯ್ತಾರೆ. ಇದೇ ಜೀವನದ ದುರಂತ.  ಇವರೆಲ್ಲರೂ ಬಂಧುಗಳ ಥರ ಪರಿಸರದಲ್ಲಿ ಓಡಾಡ್ತ ಕಥೆಗಳಾದವರು. 

## ಬಾಹ್ಯ ಸಂಪರ್ಕ
* ಕೆ ಪಿ ಪೂರ್ಣಚಂದ್ರ ತೇಜಸ್ವಿ ಅವರ ಪುಸ್ತಕಗಳು
* ಅ ನಾ ರಾವ್ ಜಾದವ್ ಅವರ ಪುಸ್ತಕಗಳು

ವರ್ಗ:ಕನ್ನಡ ಪುಸ್ತಕಗಳು